Pogledajte kompletan snimak incidenta na Bilinom polju (VIDEO) – Radio Feral\n10/06/2017 Mirsad Zulic\t0 Comments\nGrčki portal Gazetta.gr objavio je snimak kompletnog incidenta na Bilinom polju nakon završetka utakmice kvalifikacija za SP u Rusiji BiH – Grčka (0:0).\nKako se može vidjeti, počelo je sukobom saigrača iz Rome, Našeg Edina Džeke i Manolasa. Ispočetka verbalni, a zatim i fizički sukob vjerovatno bi brzo bio smiren, jer se umiješao selektor Baždarević i osoblje grčke selekcije.\nMeđutim, onda je Manolasa „zaganjao“ Bešić, a najgresivniji u svemu bio je rezervni grčki igrač Gianniotas, kojeg je u naletu pokušao zaustaviti Baždarevićev pomoćnik, Francuz Stephane Gilli. Uslijedio je sukob njih dvojice, a na kraju je agresivni Grk ostao bez zuba.\n← Remi BiH i Grčke na Bilinom polju\nNačelnik Sead Džafić sastao se sa gradonačelnikom Zenice Fuadom Kasumovićem →\nFK Bosna Kalesija: Poziv za dječake i omladince da se prijave u kadetsku i juniorsku selekciju\nKUP BiH – ODBOJKAŠI BOSNE DOČEKUJU MLADOST\n07/12/2010 Mirza Musanovic\t0\nU17 BiH danas protiv Danske otvara Europsko prvenstvo\n05/05/2018 05/05/2018 Mirsad Zulic\t0


Streljaštvo: Prvenstvo RS za pionirske kategorije\nPrvenstvo RS za pionirske kategorije održano je u nedelju 16. juna, u Sokocu, u disciplini serijska vazdušna puška u muškoj i ženskoj konkurenciji.\nNaši strijelci su nastupili za ekipne i pojedinačne plasmane i postigli odlične rezultate u obje konkurencije.\nNa prvenstvu su nastupili skoro svi klubovi RS, koji su učestvovali u ovogodišnjoj ligi i to: SK „Mladost“ Gacko, SK „Geofon“ iz Teslića, SK „Milan Pilipović“ iz Kozarske Dubice, SK „Leotar RVI“ i „OSK Leotar“ iz Trebinja, SK „Mladost“ iz Rogatice, SK „Rudar -S“ iz Ugljevika, „Orao RVI“ iz Bijeljine, i klub domaćin SK „Glasinac“ iz Sokoca.\nŽenska ekipa je nastupila bez trećeg člana jer su dvije takmičerke neopravdano izostale. Za ekipu „Mladosti“ su gađale Dajana Krstojević (138) i Milica Đedović (132) koje su pogodile svoje vlastite rekorde i na opšte iznenađenje svih učesnika uspjele da se domognu pehara i medalja za treće mjesto, ispred drugih ekipa koje su imale po tri člana. I u pojedinačnom plasmanu su naše djevojke dobile diplome za plasmane na odlično četvrto i peto mjesto.\nMuškarci su zauzeli 1. mjesto ekipno sa pogođenih 469 krugova. Gađali su: Božidar Tepavčević sa pogođenih 162 kruga, Dušan Krstojević sa 160 krugova i Milovan Vuković sa 147 krugova, a četvrti član ekipe Mladosti Radenko Mastilović sa 157 krugova je pogodio svoj vlastiti rekord i zauzeo četvrto mjesto u pojedinačnom plasmanu. Prvo i drugo mjesto u pojedinačnom plasmanu je pripalo našim takmičarima Božidaru Tepavčeviću i Dušanu Krstojeviću.\nNaredni vikend, po Kalendaru takmičenja SS BiH, naše strijelce očekuje memorijalni streljački turnir po međunarodnom programu streljaštva u Zenici za juniorske kategorije u disciplinama vazdušna puška i pištolj.\n17.06, 2013\tby Opština Gacko in Arhiva 2013, Novosti


Novasloboda | Zvizdić i Zaev o unapređenju bilateralnih odnosa\nZvizdić i Zaev o unapređenju bilateralnih odnosa\nPredsjedavajući Vijeća ministara BiH dr. Denis Zvizdić susreo se juče u Sarajevu sa premijerom Republike Makedonije Zoranom Zaevom, s kojim je razgovarao o unapređenju bilateralnih odnosa, o saradnji u procesu evroatlantskih integracija i o jačanju trgovinske razmjene.\nPredsjedavajući Zvizdić je čestitao premijeru Zaevu postizanje dogovora sa Grčkom u vezi sa promjenom imena i rekao da je ovaj hrabri korak napravljen širokom vizijom dvojice premijera, te da će zasigurno donijeti korist i Makedoniji i Grčkoj, ali i regionu Zapadnog Balkana.\nPredsjedavajući Zvizdić i premijer Zaev su razgovarali i o predstojećem Samitu Kina i 16 zemalja Centralne i Istočne Evrope, koji će biti održan u subotu, 7. jula u Sofiji, kao i o Samitu lidera Evropske unije i Zapadnog Balkana, koji će iduće sedmice biti održan u Londonu.\nSložili su se da su i Bosna i Hercegovina i Makedonija zainteresovane za unapređenje regionalnih inicijativa u da će i dalje raditi na boljem infrastrukturnom povezivanju i ubrzanju evropskih integracija.\nsaradnja Zaev Zvizdić\nOdbori za međureligijsku saradnju kao mreža ljudi za izgradnju boljeg i pravednijeg društva u BiH


TV Most - Sprovedena velika akcija na suzbijanju kriminala\nSprovedena velika akcija na suzbijanju kriminala\nSrpska policija je, u saradnji sa nadležnim tužilaštvima, sprovela veliku akciju na suzbijanju opšteg kriminala na teritoriji većeg broja gradova i opština, izjavio je ministar unutrašnjih poslova Nebojša Stefanović.\n"Mislim da ćemo tokom dana moći da saopštimo šta su rezultati tih aktivnosti. Da građani vide da nema vremena u kojem policija ne radi, da nema odmora, pauze leta, već da smo posvećeni tome da građani budu maksimalno bezbedni", rekao je Stefanović.\nIz Srbije 49 ljudi otišlo da se bori za ISIS\nMinistar unutrašnjih poslova Nebojša Stefanović kaže da je iz Srbije 49 ljudi otišlo da se bori na strani Islamske države.\n"Neki su poginuli, neki su još uvek tamo. Nije to veliki broj kao iz drugih država Evrope, ali to su stvari koje uvek zabrinjavju, a pravovremena razmena informacija je jedini nacicn da se zaštitite", rekao je Stefanović za TV Pink.\nOn je naveo da je bezbednost u zemlji dobra i da policija, sa svim bezbednosnim službama i tužilaštvima, intenzivno radi na tome da građani ne osete bilo kakvu pretnju.\n"Bez obzira na terorističke napade u regionu, nestabilnost se nije prelila na Srbiju. Srbije je bila bezbedna, pomoći ćemo i komšijama, jer ne želimo da se to ne dešava u regionu, nama je potrebna stabilnost regiona", rekao je Stefanović.\nOn je dodao da policija nije dozvolila da se u Srbiji desi teško krivično delo iz oblasti terorizma i čini sve da se tako nešto nikad i ne dogodi.\n"Srbija spada u red najbezbednijih zemalja u Evropi", podvukao je Stefanović.\nMinistar je istakao da je u poslednje tri godine policija postigla veoma dobre rezultate, te da je opšti kriminal smanjen za 7,5 odsto.\nPrema njegovim rečima, za tri godine, smanjen je broj teških krađa za 23, 45 odsto, a broj razbojništava za 26,45 odsto, dok je za 22 odsto manji broj krivičnih dela koje su izvršili maloletnici.\nStefanović je naveo da je ove godine privedeno više od 15.000 ljudi zbog kriminala, korupcije.\n"Prikupljan je veliki broj dokaza, nekad to ide sporije, ali bitan je epilog. Vladavina prava postoji u našoj zemlji, a pokazali smo da možemo da uhapsimo i predsednike sudova i policajce. Ne postoji boilo ko ko će biti zaštićen", rekao je Stefanović.\nMinistar je istakao da je napredak stvaren i u borbi protiv narkotika, i da je otkrivena prva laboratorija ekstazija u Srbiji.\nStefanović je ukazao da je potrebno raditi na pevenciji, sa decom u školama, od najranijih uzrasta, te ponovio da od septembra počinje edukacija učenika u školama.\nPolicijski inspektori dolaziće u školu, kako bi razgovarali sa učenicima četvrtog i šestog razreda i upoznali ih sa tim šta je nasilje, droga, alkohol, koje su to vanredne situacije i kako se snaći u njima, kako da budu bezbedni na internetu...


Press Online :: Fudbal :: UNMIK i kosovske vlasti ne priznaju skupštinu u Mitrovici\nUNMIK i kosovske vlasti ne priznaju skupštinu u Mitrovici\nUNMIK i vlasti kosovskih Ablanaca rekli su da neće da priznaju Skupštinu opštine koju su danas konstituisali Srbi u severnom delu Kosovske Mitrovice, gde čine većinu, prenosi agencija AFP.\nU severnom delu Kosovske Mitrovice danas je posle devet godina održana konstitutivna sednica Skupštine opštine na kojoj su vlast formirali predstavnici Demokratske stranke Srbije i Srpske radikalne stranke.\nZa predsednika Skupštine opštine izabran je Miodrag Rakićević iz DŠ-a, a za njegovog zamenika Ljubomir Kragović, pokrajinski lider radikala. Novi predsendik opštine je Nenad Topličević iz SRS-a, a zamenik Ljubiša Petrović iz DŠ-a.\n"Na snazi će samo biti ustavni zakon i zakoni usvojeni u Skupštini Kosova, nema drugih zakona", rekao je potpredsednik Kosova Hajredin Kuči agenciji AFP u reagovanju na konstituisanje Skupštine opštine u Kosovskoj Mitrovici.\nAgencija AFP podseća da su Srbi organizovali lokalne i parlamentarne izbore na Kosovu 11. maja u isto vreme kada su oni održani u Srbiji suprotstavljajući se UNMIK-u i kosovskim vlastima.\n"Ti lokalni izbori su bez pravne vrednosti i bez efekta na Kosovu.\nNjihovi rezultati neće biti priznati", rekao je šef UNMIK-a Joahim Riker (Joaćim Rucker).\nRiker bi mogao u toku juna da odredi legalne predstavnike Srba na opštinskom nivouo na Kosovu, navodi AFP.\nOd proglašenja nezavisnosti Kosova UN i kosovski albanski zvaničnici zameraju Beogradu da hoće da ojača paralelnu srpsku administraciju, dodaje francuska agencija.


Devenport: Iskoristiti stručnost i znanje civilnog sektora | EurActiv Srbija\nDevenport: Iskoristiti stručnost i znanje civilnog sektora\nObjavljeno : 20.06.2014.\t Tweet\nZa uspeh pregovora o članstvu u EU bitno je uključiti i organizacije civilnog društva u taj proces i EU poziva Vladu Srbije da kroz trajan dijalog sa tim sektorom iskoristi njegova znanja i stručnost, rekao je 20. juna šef Delegacije EU u Srbiji Majkl Devenport na prvoj sednici Nacionalnog konventa o EU. Konvent okuplja različite organizacije civilnog društva koje će moći da doprinesu tom procesu i svojim predlozima u formulisanju pregovaračkih pozicija Srbije, rečeno je na prvoj sednici kojom je zvanično počeo rad tog tela. Ukazano je da otvorenost pregovora ne zavisi od Srbije već pre svega od EU, čije procedure regulišu dostupnost internih dokumenata i informacija tokom pregovora. Na marginama skupa ministarka bez portfelja zadužena za evorpske integracije Jadranka Joksimović rekla je da Nemačka nije tražila da se u pregovorima o članstvu Srbije u EU prvo otvori poglavlje 35 koje se odnosi na normalizaciju odnosa sa Prištinom.\n"Želim da istaknem, na osnovu dosadašnjih iskustava, da čitav ovaj proces mora da se, ako želimo da bude uspešan, dešava pod budnim okom organizacija civilnog duštva", kazao je Devenport na prvoj plenarnoj sednici Nacionalnog konventa o EU, održanoj u Skupštini Srbije.\nOn je rekao da će Nacionalni konvent omogućiti stručnu debatu između vlasti i organizacija civilnog društva tokom pregovora i doprineti informisanju građana i time otvorenosti tog procesa i obezbeđivanju najšireg društvenog konsenzus o integracijama.\n"EU snažno podržava ovu inicijativu za jačanje aktivnosti i uloge civilnog društva" u procesu pregovora, dodao je on i pozvao Vladu Srbije da uspostavi trajan dijalog sa Nacionalnim konventom i iskoristi znanje, stručnost i iskustva velikog broja organizacija okupljenih u tom telu.\nMinistarka bez portfelja u Vladi Srbije zadužena za evorpske integracije Jadranka Joksimović rekla je da važno da se u proces pregovora uključe i parlament i organizacije civilnog društva kako bi se pridruživanje EU demistifikovalo i približilo građanima.\nPredsednica Skupštine Srbije Maja Gojković je rekla da je parlament prepoznao značaj i ulogu civilnog društva i da je posebnom odlukom deifnisao saradnju sa Konventom, odnosno organizacijama civilnog društva. Gojkovićeva i predsednik Odobra Skupštine Srbije za evropske integracije Aleksandar Senić podsetili su da će organizacije civilnog društva biti uključene u razmatranje pregovaračkih pozicija Vlade Srbije za pregovore kroz nadležne odbore.\nŠefica pregovaračkog tima za pregovore sa EU Tanja Miščević je rekla da bi pregovaračka pozicija za poglavlje 32 o finansijskoj kontroli, za čije otvaranje je Evropska komisija dala zeleno svetlo, uskoro trebalo da se nađe pred poslanicima i organizacijama civilnog društva.\nMiščević je rekla i da otvorenost pregovora ne zavisi od Srbije već pre svega od EU, čije procedure regulišu dostupnost internih dokumenata i informacija u pregovorima. "U pregovorima nismo sami. Jedna doza povervljivosti informacija mora postojati ali to ne treba da bude izgovor", rekla je ona i dodala da je do sada "90% dobro razumelo da su dokumenti interni" ali da se dešava da se na blogovima i sajtovima nađu transkripti iz pregovora.\nOna je rekla da će doći trenutak kada će i ti interni dokumenti biti dostupni javnosti, kada to dopuste procedure EU.\nPredsednik Evropskog pokreta u Srbiji Vlastimir Matejić rekao je da je cilj Konventa da omogući uključivanje organizacije civilnog društva u proces integracija, pre svega pregovore.\nU okviru Konventa uspostavljena je 21 radna grupa za 35 poglavlja koje će se fomilsati preldoge i preporuke za pregovore, rekla je generalna sekretarka Evropskog pokreta u Srbiji Maja Bobić.\nMiščević je rekla da je Srbija na polovini skrininga i da bi trebalo da uđe u drugu fazu, odnosno da počne da otvara poglavlja.\nNa marginama skupa Joksimovićeva je rekla novinarima da je uobičajena procedura da se u pregovorima o članstvu u EU prvo otvaraju poglavlja 23 i 24 koja se odnose na pravosuđe, osnovna prava i bezbednost, a da Srbija nastoji da uveri EU i članice da je spremna za otvaranje poglavlja 32.\n"To je naša želja. Videćemo da li će to biti moguće. Mi smo planirali (otvaranje poglavlja 32) za jul. Mislimo da zbog tehničkih procedura to nije izvodljivo, možda oktobar, ali u svakom slučaju mi ćemo pokušati s tim", rekla je ona.\nDevenport: Otvaranje poglavlja 23 i 24 sledeće godine\nŠef Delegacije EU u Srbiji Majkl Devenport rekao je na marginama skupa da bi bilo realno očekivati da poglavlja 23 i 24 u pregovorima o članstvu Srbije u EU budu otvorena u prvoj polovini sledeće godine. "Mislim da je realno, na osnovu iskustva sa drugim zemljama kandidatima, da dođe do otvaranja ta dva poglavlja u prvoj polovini sledeće godine", rekao je novinarima Devenport.\nOn je podsetio da je završen skrining ili analitički pregled usklađenosti srpskog zakonodavstva sa evropskim u poglavljima 23 i 24 - pravosuđe, osnovna prava i bezbednost, i da Evropska komisija sada treba da završi izveštaj o skriningu nakon čega će Srbija pripremiti akcioni plan za ispunjavanje preporuka.\nDevenport je rekao da će tempo otvaranja poglavlja zavisiti od primene akcionog plana.\nDodao je da je završen skrining za poglavlje 32 koje se odnosi na finansijsku kontrolu, da je Srbija dobila izveštaj Evropske komisije o skriningu i naglasio da će otvaranje poglavlja zavisiti od zemalja članica EU.\nKada je reč o poglavlju 35 koje se odnosi na normalizaciju odnosa sa Prištinom, skrining je završen, a Vlada Srbije je sada u fazi priprema odgovora na pitanja koja su bila postavljena tokom skrininga za to poglavlje u januaru, rekao je Devenport.\nDevenport je rekao da nema rokova i da nije izvesno kada će poglavlje 35 biti otvoreno. "Napredak će zavisiti - uvek će tako biti, od impelementacije i odgovora na tehnička pitanja", rekao je šef Delegacije EU u Srbiji.\nOn je rekao da se ne može tvrditi da Srbija sigurno ove godine neće otvoriti neko poglalvje, ponovivši da će sve zavisiti od napretka i primene dogovorenog.\nJoksimovićeva je rekla da je redosled otvaranja poglavlja "sada možda stvar i političke odluke da li će države nastaviti sa praksom da se prvo otvaraju politička poglavlja u koja u slučaju Srbije spada i poglavlje 35, ili će se okrenuti "onome što je glavna tema u EU" - ekonomiji.\n"Možda se i taj pristup promeni u pravcu toga da se države testiraju prvo na ovim ekonomskim pitanjima...", rekla je Joksimovićeva koja je učestvovala na prvoj plenarnoj sednici Nacionalnog konventa o EU koji okuplja organizacije civilnog društva.\nOna je rekla da je za poglavlje 35 specifično to što mora da se utvrdi način na koji će se pregovarati i izrazila očekivanje da će to biti jedno od prvih poglavlja koje će Srbija otvoriti.\nJoksimovićeva je rekla da u poglavlju 35 nema određenih rokova već da proces dijaloga sa Prištinom mora da se nastavi, istakavši da je dijalog "glavna forma i suština" za ispunjavanje uslova za otvaranje poglavlja 35. Dodala je da Srbija očekuje da će implementacija teći "u pravcu koji će biti dobar za otvaraanje poglavlja".\n"Mi smo posvećeni nastavku dijaloga sa Prištinom to je nešot što se nas tiče neupitno i mi dinamično radimo na tome. Postoji i druga strana i mislim da je loptica sada u njihovom dvorištu", rekla je ona.\nJoksimović: Berlin ne traži da se prvo otvori poglavlje 35\nJadranka Joksimović rekla je da Nemačka nije tražila da se u pregovorima o članstvu Srbije u EU prvo otvori poglavlje 35 koje se odnosi na normalizaciju odnosa sa Prištinom. "Ne, nismo dobili takav zahtev", rekla je Joksimovićeva novinarima na pitanje da li Nemačka traži da se u pregovorima otvori poglavlje 35.\nPovodom naznaka da u Nemačkoj nisu zadovoljni napretkom u normalizaciji odnosa sa Prištinom i upitana da li bi to moglo da utiče na otvaranje poglavlje 32, ona je rekla da su izvršne vlasti u Nemačkoj izrazile spremnost da pomognu Srbiji u otvaranju poglavlja za koje bude spremna.\n"Bundestag je imao neke jasne stavove i kriterijume. S druge strane, dobili smo od, čini mi se, onoga što jeste izvršna vlast Nemačke da će nam pomoći da počnemo sa otvaranjem važnih poglavlja, da misle da smo otprilike, što se tiče poglavlja 32 o finansijskoj kontroli, prilično spremni", rekla je ona.\nPoslanik demohrišćana u nemačkom Bundestagu Johan Vadepul ocenio je za "Večernje novosti" od 19. juna da Srbija još nije ispunila uslove na putu ka EU, i da je za otvaranje prvog poglavlja u pregovorima sa Unijom važno da se završi proces normalizacije odnosa sa Kosovom.\nVadepul je rekao da parlamentarna grupa CDU CSU, kojoj pripada, i dalje nije u potpunosti zadovoljna onim što je od njenih zateva do sada ispunjeno, a koji se između ostalog tiču odnosa sa Kosovom i napada na ambasadu Nemačke.\n: U Srbiji se zakoni donose bez javne rasprave\n: Početkom 2015. Strategija za podsticaj civilnog društva\n: Izveštaj za poglavlje 23 verovatno u junu\n: Srbija mora prestati da stvara izuzetke od zakona\n: Pregovori o pristupanju EU neće biti laki


Minimalna cena rada 155 dinara po satu – RTV SUNCE Arandjelovac\nHome » Aranđelovac » Minimalna cena rada 155 dinara po satu\nMinistar za rad, zapošljavanje, boračka i socijalna pitanja Zoran Đorđević izjavio je danas, posle sednice Socijalno- ekonomskog saveta (SES), da je Vlada Srbije donela odluku da minimalna cena rada za 2019. godinu bude 155 dinara po satu, što je povećanje od 8,6 odsto.\nSindikati su tražili da povećanje minimalne cene rada bude 10 odsto.\nĐorđević, koji je i član SES, rekao je na konferenciji za novinare da Vlada neće da donosi nerealne odluke.\nZakonska obaveza Vlade Srbije je da do 15. septembra donese odluku o povećanju minimalne cene rada ukoliko SES ne postigne dogovor o njoj.\nTANJUG/ VLADA SRBIJE/ Slobodan Miljević/\nGovoreći o penzijama Đorđević je ocenio da bi ubuduće rast penzija trebalo da bude veći od rasta inflacije.\nMinistar finansija i član SES Siniša Mali podsetio je da je sada minimalna zarada 24.882 dinara, a da će 2019. godine iznositi 27.022 dinara.\nMali je rekao da se na današnjoj sednici nisu usaglasili oko minimalne cene rada.\n„Imamo zajednički stav Vlade Srbije i Unije poslodavaca, nemamo zajednički stav po tom pitanju od strane predstavnika sindikata. Njihov zahtev je i dalje bio povećanje od deset odsto. Ne smatramo da postoji realno obrazloženje za tako nešto“, rekao je Mali.\nOn je rekao da su se trudili da naprave kompromisno rešenje između zahteva jedne i druge strane, s ciljem da se nastavi dinamičan rast i razvoj naše ekonomije i da se iz meseca u mesec smanjuje stopa nezaposlenosti.\nMali je rekao da su se na današnjoj sednici SES usaglasili da „u narednih par godina ciljaju da minimalna potrošačka korpa bude jednaka iznosu minimalne zarade“.\nPredsedavajući SES i predsednik Unije poslodavaca Srbije Miloš Nenezić rekao je da je i Unija predložila da minimalna cena rada bude 155 dinara po času.\n„Poslodavac ne želi da mu radnik živi teško. Poslodavac želi da dobro plati radnika da bi radnik bio zadovoljan na poslu i da bi poslodavac od toga imao još bolje efekte, da bi mogao da investira, jača firmu, da se razvija i zapošljava nove radnike“, rekao je on.\nPredsednik UGS „Nezavisnost“ i član SES Zoran Stojiljković rekao je da u razgovorima sa drugim socijalnim partnerima nije došlo do pozitivnih rezultata kada je u pitanju minimalna cena rada i podsetio da su sindikati tražili povećanje od deset odsto.\nStojiljković je rekao da je dogovoreno da u roku od tri godine minimalna zarada bude povećana i „da stigne vrednost minimalne potrošačke korpe“.\n„Svi se slažemo oko toga da je minimum dostojanstva upravo ta vrednost. Ako ne budemo išli u tom pravcu ostaćemo bez dobrog dela radne snage“, rekao je on.\nOn je istakao da se govorilo o paketu, a to znači da pored toga što će van snage biti stavljen zakon o smanjenju penzija, da će se to isto desiti sa svim zaposlenima u javnom sektoru, uključujući javno komunalna preduzeća i javna preduzeća.\n„Imamo obećanja da ćemo već početkom oktobra moći da kažemo da će doći do osetnijeg rasta zarada zaposlenih u društvenim delatnostima i službama između šest i 12 odsto“, rekao je Stojiljković i dodao da im je obećano da će biti urađen sistem platnih grupa i razreda koji je stimulativan i omogućava profesionalno napredovanje zasposlenima.\nPredsednik Saveza samostalnih sindikata Srbije i član SES Ljubisav Orbović rekao je da nisu uspeli da se dogovore oko minimalne cene rada.\nOn je, međutim, rekao da su Vlada, poslodavci i sindikati prihvatili da minimalna cena rada u narednom periodu dostigne visinu minimalne potrošačke korpe.\n„Sa ovom minimalnom zaradom dostigli smo 75 odsto minimalne potrošačke korpe“, rekao je Orbović.\nIzvor: FoNet,RTV(Darko Nikolić)\nPrethodna: RTV Sunce – 10.09.2018 – Opštinsko veće\nSledeća: U pojedinim školama danas skraćeni časovi


Razlozi da se osmeliš i pokreneš sopstveni posao — Page 2 of 2 — Wannabe Man\nMožete stvoriti biznis od hobija\nPostoji nešto što volite da radite, u šta ulažete svoju kreativnu energiju, što vas ispunjava i umiruje – to može postati vaš pravi posao. Možda će donekle izgubiti taj element donošenja smirenosti i fokusa, jer ćete morati da se bavite i organizacionim i administrativnim delom posla, ali imaćete privilegiju da zarađujete i živite od onog što volite da radite.\nOgraničenja sami postavljate – i prevazilazite\nVaš limit je vaša spremnost za rad i vaša veština i znanje. A to je nešto što možete stalno da unapređujete i poboljšavate. Uvek ćete moći da vidite i izmerite rezultate vaših napora, jer niste ograničeni visinom plate, zahtevima poslodavca i politikom firme. Ako ste spremni da date sve od sebe, sami ćete postavljati ograničenja i sami ćete ih prevazilaziti kada ste spremni za to.\nPosao možete nositi sa sobom\nSami ćete određivati dinamiku posla, moći ćete da radite od kuće, ili na putovanju, pa ćete rasterećenije raspoređivati svoje vreme i kombinovati posao i zadovoljstvo. Ko radi za sebe, nema radno vreme, mada to često znači da radite ceo dan – ali kad niste vezani za kancelariju i ne zavisite od tuđih pravila, nego ih sami postavljate, moći ćete da rasporedite svoje prioritete i da radite onako kako vam odgovara.\nKljučne reči Brankica Miloševićkarijeramagazin za muškarcemuški magazinposaoRazlozi da se osmeliš i pokreneš sopstveni posaoWannabe Man


Vlasotinački bokseri osvojili 8 medalja na Prvenstvu jugoistočne Srbije\nBokseri bokserskog kluba „Arena“ iz Vlasotinca ostvarili su odlične rezultate na Pojedinačnom prvenstvu jugoistočne Srbije u boksu za 2018. godinu, održanom juče u SRC Dubočica Leskovac, osvojivši ukupno 8 medalja, i to sedam zlatnih i jednu srebrnu, saopšteno je iz ovog kluba.\nOsvajači zlatnih medalja i šampioni jugoistočne Srbije za 2018.godinu su: Andrija Andrejević (pionir), Pavle Takić, Milan Stanojević i Alek Andrejević (školarci), Ognjen Mitić (junior), Marko Bidžić i Nemanja Stojanović (mladi). Osvajač srebrne medalje i vicešampion jugoistočne Srbije je Nikola Stojiljković (senior).\nBilo je 115 takmičara iz 19 klubova sa prostora, a leskovačka publika uzivala je u ukupno 30 borbi\n“Osvojene medalje su rezultat dugogodišnjeg rada trenera i boksera našeg kluba. Današnjim rezultatima smo potvrdili da smo jedan od najboljih klubova u regionu jugoistočne Srbije. U narednom periodu naše borce očekuju mečevi za reprezentaciju jugoistočne Srbije, koja će se takmičiti sa reprezentacijama ostalih regiona Srbije, i to Vojvodine, Šumadije i Beograda, u okviru takmičenja „Kup regiona Srbije”, kazao je Milan Jović, trener bokserskog kluba „Arena“ iz Vlasotinca.


Održano Prvo Otvoreno dečije prvenstvo Novog Sada u ubrzanom šahu – 14.02.2021. – ŠK BUBAMARA Novi Sad\nPrethodnog vikenda 14.02.2021. održano je Prvo Otvoreno dečije prvenstvo Novog Sada u ubrzanom šahu gde su pravo učešća imali svi takmičari rođeni 2003. godine i mlađi. Učesnici su se nadmetali u 8 različitih kategorija u muškoj i ženskoj konkurenciji. Na turniru je učestvovalo preko 90 dece iz 20 klubova širom Srbije a takođe smo imali i goste iz Bosne i Herzegovine.\nU okviru kategorije do 8 godina učestvovalo je 27 šahista gde su u kategoriji devojčica najbolja bila Lena Radenković iz šah kluba Omladinac Novi Banovci sa 6 poena iz 7 partija, a iza sebe je ostavila Katarinu Vugdelić iz DŠK Kapablanka 1992 iz Novog Sada i Mašu Petrov iz Zrenjanina. Kod dečaka konkurencija je bila veoma jaka a prvo odličje je poneo Aljoša Kanački iz ŠK Aljehin – Pančevo sa 6,5 poena iz 7 partija. Na drugom mestu je bio Miloš Pasula iz ŠK Bubamara- Novi Sad sa pola poena manje i treće mesto je osvojio Nikola Adamović iz DŠK Kapablanka 1992 iz Novog Sada sa osvojenih 5 poena.\nU grupi dečaci i devojčice do 10 godina nastupilo je 22 učesnika a najbolji su bili u ženskoj konkurenciji Jana Stošić sa 5 poena iz 6 kola iz ŠK Aljehin – Pančevo, sa jednim poenom manje je bila Varvara Emmanuilova iz ŠK Bubamara – Novi Sad i na trećem mestu Dora Bodolo sa 2 poena iz ŠK Bubamara – Novi Sad. U muškoj konkurenciji su prikazane odlične partije gde je prvo mesto osvojio Vuk Ćirković sa 6 poena iz 7 partija iz SKGN NAIS iz Niša. Drugo mesto je osvojio sedmogodišnji Miloš Pasula iz ŠK Bubamara – Novi Sad sa pola poena manje u odnosu na prvoplasiranog, a treće mesto Dominik Toth sa 5 poena iz ŠK Bubamara – Novi Sad.\nNajposećenija grupa je bila u uzrastu do 14 godina gde je nastuplio preko 30 šahista. Prvo mesto u kategoriji devojčica osvojila je Mila Radenković iz ŠK Omladinac iz Novih Banovaca i za sobom ostavila Teodoru Jauković sa pola poena manje iz DŠK Kapablanka 1992 iz Novog Sada. Treće mesto je zauzela Magdalena Ilić sa 4,5 poena iz Momine škole šaha – Petrovac na Mlavi. U muškoj konkurenciji prvo mesto je osvojio Ognjen Ćuzović iz ŠK Čenejac – Čenej sa 6 poena iz 7 partija i za sobom ostavio sa poenom manje Nikolu Leskovca i Vukašina Orlića iz ŠK Bubamara – Novi Sad ali je dodatni kriterijum odličio da je Nikola osvojio drugo mesto.\nU kategoriji do 18 godina nastuplio je 15 šahista i uženskoj kategoriji prvo mesto je osvojila Anja Jovanović ispred ŽŠK Dame iz Novog Sada, drugo mesto sa pola poena manje je zauzela Elma Hodžić iz OŠK Doboj istok (BiH) i treće mesto sa 3,5 poena zauzela je Mina Radenković iz ŠK Omladinac – Novi Banovci. U muškoj konkurenciji prvo mesto je osvojio Milan Gagić bez poraza i iza sebe ostavio Viktora Mesaroš iz ŠK Spartak – Subotica na drugom mestu i Đorđa Krunić iz ŠK Bubamara – Novi Sad na trećem mestu.\nOrganizator takmičenje u ubrzanom šahu je bio šahovskog kluba „Bubamara“ iz Novog Sada u čijim prostorijama se i održao turnir uz poštovanje svih epidemioloških mera.\nTurnir je planirna da se organizuje kvartalno koji sa sobom ima cilj afirmacije igranja šaha kod dece, podizanje kvaliteta igre i stvaranju novih velemajstorčića.\nOrganizovan turnir sa prijateljima iz beogradskih klubova ŠK Kralj i ŠK Vidikovac - 31.01.2021.


EKSKLUZIVNO: Borussia Dortmund poslala zvaničnu ponudu za metu Milana\nBorussia Dortmund želi da kupi krilo Nice i zbog toga su na adresu kluba sa Azurne obale poslali zvaničnu ponudu, ekskluzivno saznaje Calciomercato.com.\nGigant iz Bundeslige, koji će se večeras sastati sa Tottenhamom u okviru 1/8 finala Lige Šampiona, poslao je ponudu tešku 25.000.000 evra kako bi na kraju sezone kupili talentovanog Francuza, međutim ta ponuda je odbijena.\nSaint-Maximin je jedna od primarnih meta Milana i zbog toga Leonardo uveliko planira put za Francusku gde će se sastati sa direktorima Nice kako bi što pre završio ovaj transfer.\nPonuda Borussije Dortmund, ipak, nije predaleko od onog što Nica zahteva, a to je cifra od najmanje 30 miliona evra. Još jedna prepreka za Milan može biti i trener Borussije Dortmund, Lucien Favre koji je u Nici već sarađivao sa Saint-Maximinom i koji zahteva od čelnika 'Milionera' da izvrše što veći pritisak na francuski klub i dovedu mu ovog igrača tokom predstojećeg letnjeg prelaznog roka.


"Ne da(vi)mo Beograd" za ponedeljak najavljuje uručivanje otkaza u Skupštini Beograda - Nova Borba\nProtest u organizaciji inicijative "Ne da(vi)mo Beograd"/ Foto: facebook.com\n"Ne da(vi)mo Beograd" za ponedeljak najavljuje uručivanje otkaza u Skupštini Beograda\nTa inicijativa, koja je u pet namaha okupila nekoliko desetina hiljada građana na ulicama glavnog grada, najavljuje da će od ponedeljka početi sa novim vidom pritisaka na gradske čelnike.\nInicijativa "Ne da(vi)mo Beograd" na svojoj fejsbuk stranici najavljuje da će u ponedeljak uručiti otkaze, prema njihovim rečima, odgovornim za fantomska rušenja u Savamali u izbornoj noći.\n"Ako ih u ponedeljak ne nađemo na zasedanju Skupštine grada, tražićemo ih dalje. Nedopustivo je da mesec i po dana nakon što je vrh gradske vlasti označen kao odgovoran za ovaj zločin, niko nije smenjen i niko nije odgovarao. Nedopustivo je da javne fukncije vrše oni koji su organizovali noćno rušenje zgrada i maltretiranje građana", stoji u saopštenju te inicijative.\nTa inicijativa, koja je u pet namaha okupila nekoliko desetina hiljada građana na ulicama glavnog grada, najavljuje da će od ponedeljka početi sa novim vidom pritisaka na gradske čelnike, kako bi, prema rečima članova inicijative, odgovorni za planiranje, organizovanje, sprovođenje i zataškavanje zločina u Savamali bili smenjeni i procesuirani.\n"Na čelu Beograda kriminalci ne smeju ostati ni dana duže. Nećemo im dozvoliti da se zaboravi i da prođe. Vršićemo pritisak i zahtevati da snose odgovornost gde god da se pojave, gde god da vrše javnu funkciju. Nećemo im dozvoliti da se izvuku", zaključuju iz inicijative "Ne da(vi)mo Beograd".


27. oktobar, 14:34\nOVO SU LOTO BROJEVI ZA 67. KOLO: I dalje ništa od "sedmice", nagrada dostigla čak 1.600.000 EVRA! 0 Podeli Podeli na facebook Podeli na twitter Podeli na viber Pošalji na mail\nOVO SU LOTO BROJEVI ZA 67. KOLO: I dalje ništa od "sedmice", nagrada dostigla čak 1.600.000 EVRA!\n24.08.2021. / 20:10\nU večerašnjem kolu igre na sreću "Loto" nije izvučena "sedmica" čiji je dobitak 1.600.000 evra, ali je zato izvučeno pet dobitnika "šestice" koja vredi 526.130 dinara.\nDobitna kombinacija sa "sedmicu" u ovom kolu je bila: 17, 24, 18, 32, 12, 21, 25\nU igri "Loto plus" takođe nije bilo pobednika, a dobitna kombinacija je: 28, 36, 29, 5, 7, 17, 4\nNi u igri "Džoker" nije izvučen dobitnik, a izvučeni su brojevi: 8, 6, 7, 7, 5, 7\nIZVUČENI SU LOTO BROJEVI ZA 66. KOLO! Ni ove nedelje nema "sedmice", samim tim dobitak se povećava na 1.600.000 EVRA!


Igor Jurić, Foto: printscreen/youtube\nOn savetuje roditeljima da ne postavljaju fotografije dece na društvene mrežame\nObjavljeno: 05.08.2019. 12:10h\nSlike male dece iz Srbije, dok se gola igraju u pesku na plaži, pune "mračni internet". Koliko su za to krivi roditelji, kako da sačuvamo mališane od izopačenih umova koji vrebaju na društvenim mrežama, kako se trguje fotografijama i koje su posledice, otkrio je u "Jutru" na TV Prva Igor Jurić, osnivač Fondacije "Tijana Jurić".\n"Od kada smo ušli u ovu priču mnogo radimo na tome da bismo videli gde kao roditelji, odrasli, pravimo greške i gde direktno ugrožavamo našu decu. Ulazeći u taj 'mračni internet' došli smo do saznanja da je zaista mnogo fotografija naše dece, dece iz Srbije su na pedofilskim sajtovima gde se mogu kupovati", rekao je on.\nKaže i da su to najobičnije fotografije, deteta koje se igra u pesku.\n"Za normalnog čoveka to nije ništa posebno, niti strašno... Takve fotografije se prodaju po 10, 20, 40 centi... Kada ste stavili svoje dete na društve nu mrežu, osim što ste jednom pedofilu dali novac u ruke, time što će trgovati vašim detetom, morate da budete svesni da se neki ljudi samozadovoljavaju ispred tih fotografija... Mi roditelji ovim direktno dovodimo u opasnost našu decu", poručio je Jurić.\nIgor JurićDruštvene mrežeFejsbukFotografijeDecaGole slikeRoditeljiTijana JurićUpozorenjeMališaniOprezOpasnostSavetMračni internetDeca u opasnosti


Oprema za komunikaciju za 36 gerontoloških centara u Srbiji\nBeograd, 24. avgust 2021 – Danas je u Beogradu, skupom organizovanim uživo i putem interneta, svečano obeležena primopredaja 65 tablet računara, 36 ’pametnih’ (smart) televizora i prateće opreme, za 36 državnih gerontoloških centara u Srbiji. Na događaju u prostorijama Ujedinjenih nacija na Novom Beogradu učestvovali su Darija Kisić Tepavčević ministarka za rad, zapošljavanje, boračka i socijalna pitanja, Šenli Pinćoti, v.d. direktora misije Američke agencije za međunarodni razvoj (USAID) u Srbiji, Danijel Nikolić, pomoćnik generalnog sekretara Vlade Republike Srbije i Fransin Pikap, stalna predstavnica Programa Ujedinjenih nacija za razvoj (UNDP), dok su se direktori, zaposleni i korisnici gerontoloških centara uključili preko interneta, koristeći opremu koju su primili prošlog meseca.\nKrajem 2020, na inicijativu Ministarstva za rad, zapošljavanje, boračka i socijalna pitanja, UNDP je, uz podršku Generalnog sekretarijata Vlade, počeo isporuku tablet računara, smart televizora i prateće opreme gerontološkim centrima u Srbiji, kako bi njihovi stanari, uključujući slabovide i nepokretne, lakše mogli da komuniciraju sa svojim porodicama i prijateljima tokom pandemije COVID-19, putem interneta. Donacija USAID-a je sada omogućila da se ova podrška, sa početnih 20, proširi na još 36 državnih domova za stare širom zemlje. Zahvaljujući USAID-u i UNDP-u, svaki od ovih gerontoloških centara sa više od 100 korisnika dobio je po 2 tablet računara i 1 smart TV, a institucije sa manje od 100 korisnika dobile su svaka po tablet računar i smart TV, kao i slušalice i prateću opremu.\nPrema rečima ministarke prof. dr Darije Kisić Tepavčević „Živimo u vremenu kada je ključna reč – komunikacija – kao način da budemo bliži jedni drugima i da prevladamo sva ograničenja koja nam pandemija Kovid19 nameće. Naši najstariji su pokazali odgovornost i spremnost da prihvate tehnološke inovacije, koristeći savremenu opremu za komunikaciju sa svojim bližnjima. Donacija IT opreme je unapredila i dodatno će unaprediti komunikaciju korisnika ustanova za smeštaj starih i odraslih lica sa svojim najbližim srodnicima i prijateljima, u okolnostima epidemije. Naši najstariji sugrađani su svojim odgovornim ponašanjem, visokim odzivom na imunizaciju, kao i prihvatanjem mera prevencije i zaštite, primer svima nama kako treba da se ponašamo u borbi za zdravlje, zaključila je ministarka Kisić Tepavčević.\n„U proteklih godinu dana Sjedinjene Države su uspele da dostave oko 5 miliona dolara pomoći Srbiji za borbu protiv korone a uskoro ćemo dati i više,“ izjavila je Šenli Pinćoti, v.d. direktora misije USAID-a. „Sve to smo radili u tesnoj saradnji sa Vladom Srbije i vodeći računa o prioritetima Srbije. Kao neko ko je veći deo svog radnog veka proveo u inostranstvu, svesna sam da virtuelni kontakt nije isto što i biti u mogućnosti da posetite svoje najbliže. Ipak, u ovakvim vremenima – kada je najvažnije da se ljudi ne razbole od korone – ipak je bolje videti ih, makar i virtuelno, nego nikako. Svi mi želimo da vidimo i zagrlimo svoje roditelje, deke i bake. Biće i toga – ali tek kada svi shvate da su vakcine način da do toga dođe. Ali kako brojevi rastu, svi moramo da pomognemo. Želela bih da ohrabrim sve ljude da iskoriste priliku i vakcinišu se,“ dodala je Pinćoti.\n„Generalni sekretarijat Vlade prepoznao je ovu sjajnu inicijativu u vreme kada je to bilo najpotrebnije našim starijim sugrađanima koji su zbog pandemije COVID bili izolovani u gerentološkim centrima, da budu u kontaktu sa svojim najmilijima“, rekao je Danijel Nikolić, pomoćnik generalnog sekretara Vlade Srbije. Uz nesebičnu podršku UNDP u prvoj fazi, a zatim i USAID-a, zajednički realizujemo ovaj projekat koji za cilj ima da svi korisnici usluga gerentoloških centara u vremenu koje dolazi, uvek i u svakom trenutku mogu da ostvare kontakt sa svojim nadražima, bez obzira na to šta ih sprečava da se vide, neki virus, odnosno epidemija, ili fizička udaljenost. Mnogi korisnici su smešteni u domove jer su njihovi najbliži u inostranstvu“, dodao je Nikolić.\nStalna predstavnica UNDP-a Fransin Pikap, najavila je na događaju početak dvogodišnje specijalizovane IT obuke za starije, koje će UNDP organizovati sa Ministarstvom za rad. “Želimo da pomognemo starijim građanima da koriste nove tehnologije i ostanu aktivni članovi društva. Ovim prevazilazimo digitalni jaz i pomažemo starijima da nauče kako da putem interneta komuniciraju, plate račune, koriste elektronske javne usluge, učestvuju u elektronskoj trgovini i poslovanju, ili nastave obrazovanje“, rekla je Pikap.\nPredstavnici i korisnici institucija koje su primile donaciju podelili su svoja iskustva i istakli da je oprema za komunikaciju putem interneta pomogla da se poboljša kvalitet života u domovima za stare.\nDonacija opreme za komunikaciju gerontološkim centrima jedna je od aktivnosti u okviru projekta „Zajedno protiv COVID-a“, koji finansira USAID, a sprovodi UNDP, u partnerstvu sa Ministarstvom zdravlja, Ministarstvom za rad, zapošljavanje, boračka i socijalna pitanja, Institutom za javno zdravlje Srbije „Dr Milan Jovanović Batut“, i Generalnim sekretarijatom Vlade. Zajednički cilj svih partnera je efikasniji odgovor na izazove COVID-19 pandemije u Srbiji u oblasti zdravstva, socijalne zaštite, kao i očuvanja životne sredine.


Ekskluzivno za HAJPOVANJE Tara Simov – „Otišao voz, što bi se reklo“! (VIDEO) – ŽENSKE NOVINE\nEkskluzivno za HAJPOVANJE Tara Simov – „Otišao voz, što bi se reklo“! (VIDEO)\n05/21/2021 Ženske Novine Emisije, NOVO 0\nZadrugarka Tara Simov je nedavno diskvalifikovana iz rijalitija, a činila je sve kako bi svom dečku Nenadu Aleksiću Ša stavila do znanja da ga nestrpljivo čeka. Pre nekoliko dana bila je gost u našoj emisiji ,,Hajpovanje“ gde je sa sigurnošću tvrdila da je Ša nikada neće ostaviti.\nMeđutim, Nenad je na iznenađenje mnogih javno saopštio da ne želi da bude sa njom zbog glasina o njenom neverstvu i dao joj blagoslov da može da nastavi sa svojim životom, što je Taru duboko uznemirilo i razočaralo.\nOna se povodom ove situacije oglasila za naš portal, a nije sakrila koliko je zgrožena Nenadovim postupkom.\n“Jedina izjava koju imam jeste da svako bira šta će da radi u svom životu, a da je on izabrao da veruje svima, najviše raznim „rovcima“ koji izmišljaju teorije zavere, a ne svojoj devojci koju tvrdi da voli, tako da… Otišao voz, što bi se reklo…”\nPodsetimo, Tara i Ša su u rijlitiju ostvarili emotivnu vezu, zbog koje je on odlučio da se razvede nakon 7 godina braka od supruge Ivane Aleksić. Zbog toga su naišli na veliku osudu javnosti, a šta će se u nastavku dešavati, preostaje da vidimo.\nPodsetimo se šta je Tara pričala o Nenadu dva dana pre raskida:\nNovi TRIO! Emina napisala pesmu za Natašu, Anu i sebe!


Izvor: SrbijaDanas.com, 24.Nov.2020, 16:44\nNajava glavnog takmičarskog programa Merlinka festivala.\nDvanesto >> Pročitaj celu vest na sajtu SrbijaDanas.com << festivalsko izdanje otvoriće litvansko-srpski film „Advokat“ Romasa Zabarauske, koji je tom prilikom sarađivao sa producentkinjom Milenom Džambasović, dok jednu od uloga u filmu tumači i naša poznata glumica Jelena Stupljanin. Snimana u Litvaniji i Beogradu, ova drama prati odnos advokata Mariusa i Alija, izbeglice iz Sirije, koji boravi u Centru za azil u Krnjači. Nakon smrti otuđenog oca, Marius preko interneta upoznaje Alija sa kojim razvija iznenadnu vezu i pomaže mu da zatraži azil, što dodatno produbljuje njihovu vezu i testira lične i fizičke granice.\nU glavnom takmičarskom programu predstojećeg festivala Merlinka, koji će se održati od 3. do 6. decembra u Domu omladine Beograda, biće prikazano 17 filmskih naslova, a devet igranih filmova koji čine deo ove selekcije imaće srpsku premijeru...Reč je o filmskim produkcijama većinom iz Evrope...


Paljenje zgrade Ambasade SAD u Beogradu\nDan nakon nasilja na ulicama Beograda, mediji se bave pitanjem da li je srpska vlast mogla učiniti više da spriječi napade na strane ambasade. Nezvanično se saznaje da je zaštita tražena dva dana ranije, a SAD su ustvrdile da Vlada Srbije nije poduzela adekvatne bezbjednosne mjere.\nAgencija Srna prenosi kako je diplomatski kor u Srbiji dva dana prije održavanja velikog protesta protiv proglašenja kosovske nezavisnosti tražio od Vlade Srbije da preduzme sve potrebne mjere da se zaštiti strano diplomatsko osoblje ambasada i diplomatskih predstavništava u Beogradu.\nPredstavnici svih ambasada u Beogradu, među kojima i Ambasada BiH, su se, na inicijativu hrvatskog ambasadora u Beogradu Tončija Staničića, saglasili da doajen diplomatskog kora, papski nuncije u Srbiji Euđenio Zbarbaro prenese ovaj zahtjev Ministarstvu spoljnih poslova Srbije.\nPrema istom izvoru, nuncije se 19. februara sastao sa državnim sekretarom Ministarstva spoljnih poslova Srbije Rajkom Bogojevićem, kojem je prenio zabrinutost i zatražio da Vlada Srbije preduzme sve potrebne mjere da se zaštiti diplomatsko osoblje i ambasade u Beogradu.\nNa tom sastanku je, kako kaže izvor ove agencije, Bogojević osudio prethodne napade na ambasade, koji su se desili 17. februara na dan proglašenja kosovske nezavisnosti, i izrazio žaljenje te obećao da će srpsko Ministarstvo spoljnih poslova preduzeti sve potrebne mjere i da će se one primjenjivati koliko bude potrebno.\nBeogradskom listu Danas potvrđeno je u Ministarstvu unutrašnjih poslova da je policija dobila naređenje da djeluje tek u trenutku kada su vandali napali zgradu Vlade Srbije.\nSAD su i zvanično protestovale kod Vlade Srbije zbog napada na američku ambasadu u Beogradu i nedovoljnih bezbjednosnih mjera koje su preduzete. Portparol Stejt Departmenta Šon Makormak (Sean McCormack) je rekao da je američki podsekretar Nikolas Berns (Nicholas Burns) telefonom razgovarao sa premijerom Srbije Vojislavom Koštunicom i ministrom spoljnih poslova Vukom Jeremićem i uložio protest.\nBerns je rekao da su bezbjednosne mjere bile "potpuno neadekvatne za taj zadatak".\n"Poruka je bila vrlo jasna: situacija je bila neprihvatljiva, trebalo je da odmah preduzmu mjere za odgovarajuću zaštitu kako naša\nambasada i naše osoblje ne bi bili napadnuti", rekao je Makormak.\nBerns je vrlo jasno stavio do znanja ministru spoljnih poslova Srbije da će smatrati srpsku vladu lično odgovornom za bezbjednost i dobrobit osoblja Ambasade SAD, prenio je Makormak.


ŠEPIĆ ISPAO IZ IGRE: Federalni klub NB-a potpisao dogovor sa SDA! - GlobalCir\nVIDEO: U drevnom gradu pronašli vrste za koje se mislilo da su izumrle - 2 horas ago\nMOŽE PROTUMAČITI PREKO 600 ZNAKOVA! Naučnici osmislili sistem sa hi-tech rukavicom koja prevodi znakovni jezik na engleski - 3 horas ago\nViše nema netaknute prirode?! Mikroplastika pronađena i na najvišim dijelovima Mount Everesta - 3 horas ago\nFOTO: Zemlja u kojoj trebate imati posebne vozačke vještine - 3 horas ago\nDanas 25. godišnjica od parafiranja Općeg okvirnog sporazuma za mir u Daytonu - 4 horas ago\nFOTO: Zemlja u kojoj trebate imati posebne…\nDanas 25. godišnjica od parafiranja Općeg okvirnog…\nŠEPIĆ ISPAO IZ IGRE: Federalni klub NB-a potpisao dogovor sa SDA!\nPredsjednici klubova zastupnika Stranke demokratske akcije (SDA) i Nezavisnog bloka (NB), Asim Sarajlić i Eldin Vrače potpisali su koalicioni sporazum o saradnji i zajedničkom djelovanjem u Predstavničkom domu Parlamenta Federacije BiH, saopćeno je iz SDA.\nKako je navedeno u saopćenju, sporazum je potpisan s ciljem formiranja stabilnog funkcioniranja parlamentarne većine izvršne vlasti u Federaciji BiH koja će nastaviti provedbu neophodnih socijalno-ekonomskih, kao i ukupnih reformskih procesa usmjerenih na rješavanje svakodnevnih pitanja građana.\nPotpisani koalicioni sporazum odnosi se na saradnju Klubova zastupnika SDA i Nezavisnog bloka u Predstavničkom domu Parlamenta Federacije BiH u mandatnom periodu 2018. – 2022. godina.Kako je navedeno u saopćenju, sporazum je potpisan s ciljem formiranja stabilnog funkcioniranja parlamentarne većine izvršne vlasti u Federaciji BiH koja će nastaviti provedbu neophodnih socijalno-ekonomskih, kao i ukupnih reformskih procesa usmjerenih na rješavanje svakodnevnih pitanja građana.\nPotpisani koalicioni sporazum odnosi se na saradnju Klubova zastupnika SDA i Nezavisnog bloka u Predstavničkom domu Parlamenta Federacije BiH u mandatnom periodu 2018. – 2022. godina.\nNezavisni blok suočava se s ozbiljnom krizom nakon oktobarskih izbora na kojim su ostvarili više nego skroman rezutat. Dio stranačkih aktivista zahtijevao je sazivanje kongresa i izbor novog stranačkog rukovodstva, no aktuelni predsjednik, Senad Šepić, odlučio je iz Predsjedništva NB-a isključiti grupu nezadovoljnika, među njima i neke od osnivača stranke, poput Sadika Ahmetovića, i zastupnike u Federalnom parlamentu, među kojim je i Eldin Vrače.\nUHAPŠENE TRI OSOBE! Federalna policija pretresa Dom zdravlja Bihać\nDOK SAT OTKUCAVA: Kraljica Elizabeta britanskim političarima poslala šifriranu poruku o Brexitu


Info bumerang - NUNS\nNajveće žrtve svakog režima od raspada Jugoslavije do danas bili su i ostali novinari. Sistematsko „gušenje“ medija i „utišavanje“ novinara dovelo je do toga da mediji i novinari u Srbiji danas izgledaju tako jadno i poniženo kao nikada do sada.\nO periodu Miloševićeve vladavine i onoga što se tada dešavalo u medijima nije potrebno trošiti reči. Dovoljno je samo napomenuti da smo u „medijskom mraku“ tog doba imali „Utisak nedelje“ NTV Studija B, Dnevni Telegraf, Našu borbu, Glas javnosti, Demokratiju… Nakon petooktobarskih promena dobili smo Bojanu Lekić, Oliveru Kovačević, Jugoslava Ćosića, Danicu Vučenić, Oliveru Zekić, Suzanu Trninić… Ipak, sve to vreme je bilo vreme oduzimanja slobode medijima i novinarima i ograničavanja prava na profesionalno i objektivno izveštavanje. Jedan od ključnih udara na medije u modernoj političkoj istoriji „mlade demokratije“ desio se 31. avgusta 2009. godine kada je Parlament Srbije izglasao Zakon o javnom informisanju poznat kao „Tadićev zakon o informisanju“. Izglasavanje ovog zakona izazvalo je brojne kritike novinarskih udruženja, ali i tadašnjih opozicionih i vladajućih stranaka. Za donošenje ovog zakona glasala je vladajuća koalicija izuzev poslanika SPS koji su, obezbeđujući kvorum, bili uzdržani. Valja se podsetiti da su ovom zakonu podršku dali i poslanici LDP, izuzev Vesne Pešič i Žarka Koraća, dok su protiv bili poslanici SRS, poslanici koalicije DSS i NS i poslanici Jedinstvene Srbije. Glasanje su tada napustili poslanici kluba Napred Srbijo (SNS) Tomislava Nikolića navodeći da ne žele da učestvuju u izglasavanju „nakaradnog zakona“ o javnom informisanju. Zakon je u Parlamentu do samog kraja branio samo Mlađan Dinkić dok se ministar Nebojša Bradić tokom rasprave i glasanja o Zakonu nalazio u poseti Hilandaru.\nVlada Mirka Cvetkovića je Predlog Zakona o informisanju usvojila još 9. jula 2009. godine da bi ga, nakon oštrog protesta javnosti i profesionalnih udruženja, izmenila nizom amandmana. Usvajanje Zakona je ponovo dovelo do protesta. Oko 50 članova UNS-a i medijskih stručnjaka okupljenih na Trgu Nikole Pašiča sa sloganom „Stop antievropskom zakonu o medijima“ poslalo je tada jasnu poruku vlasti, ali i javnosti. Kao i svaka, ova poruka je tada imala jedan, a danas smisao više.\nSamo nekoliko godina kasnije gorke plodove svoga (ne)rada ubiraju upravo oni koji su te 2009. godine usvajali „Zakon“, dok istovremeno „borci za slobodno informisanje“ zloupotrebljavaju minuli rad svojih prethodnika ne čineći ništa da promene upravo ono protiv čega su se tako zdušno borili nekada. U svetlu „medijskog mraka“ vladajuća koalicija neometano vlada Srbijom dajući sebi za pravo da se indirektno meša u rad pojedinih medija, a neke otvoreno koristi zarad promocije, zaluđivanja, zastrašivanja i širenja panike. Od Feketića do „državnog udara“ urađeno je mnogo toga što je degradiralo i ponizilo već posrnule medije u Srbiji. Govoriti danas o slobodi medija je hrabro, ali i opasno.\nNa stanje u medijima Srbije reagovala je i Evropska unija. „Ako želite da uđete u Evropsku uniju, morate da poštujete evropske vrednosti, a sloboda medija je visoko na listi. Ako vlast ne može da podnese kritiku, onda, nažalost, to pokazuje da Srbija nije demokratska zemlja, jer kritički glas pomaže da se popravite i razvijete“, istakla je regionalna koordinatorka za Jugoistočnu Evropu u organizaciji Transparency international, Kornelija Abel. Evropska komisija je u svom poslednjem izveštaju ocenila da Srbija u narednih godinu dana treba da obezbedi uslove za puno ostvarivanje slobode izražavanja. Tako se u delu izveštaja o slobodi izražavanja Komisija osvrće i na poglavlje 23 koje se tiče pravosuđa i osnovnih prava, te ukazuje na slučajeve pretnji i nasilja nad novinarima i ističe veoma ograničen broj istraga, suđenja i pravosnažnih osuda za te slučajeve.\nDanas kada se, pod raznoraznim pritiscima i progonima od strane delova vladajuće bolumente, novinari „prodaju“ ili povlače, teško je govoriti o nezavisnom i objektivnom informisanju. Netransparentnost vlasništva medija, ali i to što zakonom nije regulisano oglašavanje državnih organa, su neki od ključnih problema u vezi sa slobodom medija. Medijsko izveštavanje pojedinih medija se zasniva na neimenovanim izvorima i procurelim informacijama, iznošenju detalja istraga, objavljivanju privedenih i prenošenju dokumenata iz istraga. Ipak, 15 godina od petooktobarskih promena, doživeli smo da premijer Aleksandar Vučić „reformiše“ Srbiju uz Pink i Informer, a Kurir bude opoziciono glasilo.\n*Autor je ekonomski i politički analitičar


SPRDAJU SE S NAMA: Srbija će ući u EU za vreme predsedavanja Turske!\nSPRDAJU SE S NAMA: Srbija će ući u EU za vreme predsedavanja Turske! анализ сайта Joomla\nKategorija: Vesti\t"Kopenhagen post" je u okviru teksta o problemima s kojima se Srbija suočava na svom evropskom putu naveo šalu, navodno, neimenovanog zvaničnika EU: “Srbija će postati član Evropske unije za vreme predsedavanja Turske“! Ovu šalu objavio je najtiražniji danski list “Kopenhagen post”, citirajući neimenovanog zvaničnika Unije, u tekstu koji se bavi preprekama koje stoje na putu Srbiji ka EU. - Jedan zvaničnik EU u šali je rekao: ‘Srbija će postati član EU za vreme predsedavanja Turske‘. Velika prepreka je Kosovo, koje mnogi Srbi posmatraju kao deo svoje teriorije, iako je ono proglasilo nezavisnost još 2008. godine – piše na početku teksta objavljenog u “Kopenhagen postu”. Ipak, autor ovog teksta kaže da Kosovo nije najveći problem s kojim se Srbija suočava. - Ekonomija države je posrnula i mnoge ljude ostavila očajnima. Brojke govore tužnu priču: 30 odsto nezaposlenih, inflacija je deset odsto a dugovi su ogromni. Mnogi mladi ljudi kojima se ukaže prilika napuštaju Srbiju tražeći “zelenije pašnjake” – navodi se u tekstu. Da u Srbiji nije sve “crno”, dokazuje visok nivo obrazovanja stanovništva, kao i pozitivna iskustva vlasnika inostranih firmi sa zaposlenima u Srbiji. Takođe, zvaničnici Unije su izgleda zadovoljni stepenom poštovanja manjinskih prava. - Nažalost, poštovanje prava manjina se i dalje ne odnosi i na homoseksualce, što je trend i u drugim državama u istočnoj i centralnoj Evropi. U oktobru 2010. grupa protivnika “Parade ponosa” napala je učesnike ove manifestacije, što je razultiralo nasiljem i neredima u centru Beograda – podseća “Kopenhagen post”. Kao najvažnije pitanje ističe se politika koju će voditi predsednik Tomislav Nikolić i Vlada Srbije u kojoj sede, kako se navodi, predstavnici “desničarske” Srpske napredne stranke. Međutim, autor teksta ističe da pregovori sa Unijom nisu isto što i članstvo. - Naravno, treba istaći da je početak pregovora daleko od stvarnog pristupanja. Turska, na primer, pregovara o ovom pitanju od 2005, ali bez ikakvog realnog izgleda da se ikada postane član. Najveća prednost određivanja datuma početka pregovora će, međutim, biti da se izvrši pritisak na Srbiju da sprovede ključne ekonomske, političke i socijalne reforme. ‘Evropeizovana Srbija’ je u našem interesu – bez obzira na to da li postane ili ne članica EU – zaključuje se u tekstu.(Telegraf.rs) Dodaj komentar


U Zvornik stiže investicija vrijedna 75 miliona KM, planirana izgradnja postrojenja za utečnjavanje prirodnog gasa - Zvornicki.ba\nPredsjednik Vlade Republike Srpske Radovan Višković danas je na kraju posjete Sankt Peterburgu sa rukovodstvom kompanije “SPG Gasprom” dogovorio osnivanje zajedničko preduzeće koje će biti nosilac projekta izgradnje postrojenja za utečnjavanje prirodnog gasa u Zvorniku, što je investiciji vrijednoj 75 miliona KM.\nRepublika Srpska će ovim dobiti još jednu investiciju u oblasti gasa sa ruskim partnerima. Na sastanku smo definisali određene detalje, koje treba da usaglasimo kako bi što prije krenuli u investiciju – rekao je Višković.\n– Naši partneri su obezbijedili zemljište u Zvorniku, na kojem je planirana izgradnja ovog postrojenja, a riječ je o investiciji vrijednoj 75 miliona KM – rekao je Višković.\nU delegaciji Republike Srpske, osim Viškovića, su i ministar poljoprivrede, šumarstva i vodoprivrede Boris Pašalić, direktor “Elektroprivrede” Luka Petrović, direktor preduzeća “GasRS” LJubo Glamočić, predsjednik Privredne komore Republike Srpske Pero Ćorić, predsjednik Unije poslodavaca Saša Trivić, direktor vinarije “Jungić” Marijana Jungić, te direktor preduzeća “Petroprojekt” Dalibor Petrović.


Dragi kupci, od 1. do 15. septembra kompanija JadroMel Export Beograd za vas je pripremila veliku septembarsku akciju – 20% popust na sve proizvode! Za sve informacije i narudžbe, pozovite našu centralu na:060 0386 262\nDragi naši, od danas na svim našim prodajnim mestima u Srbiji počinje FEBRUARSKA AKCIJA ZA DAN ZALJUBLJENIH!Akcija će da traje od 2. do 28. februara na svim prodajnim mestima i kroz naš info telefon za …\nU beogradskom hotelu Hyatt, 9. septembra Jadranki Vrhovec uručena je važna nagrada za uspeh u ženskom preduzetništvu – Business Women Award. Jadranka i njeni brendovi Jadrankina otopina i Jadrankina formula sa ovom su nagradom dobili …\nJadranka Vrhovec, u popularnom, srpskom izdanju magazina o slavnim ličnostima – HELLO, najavila je dolazak na tržište Srbije tri nova proizvoda koja se mogu kupiti u apotekama širom Srbije – Slim Faktor, Beauty Sleep u …\nU apoteke širom Srbije stižu tri nova proizvoda!\nDragi prijatelji, radujemo se da napokon možemo najaviti da u apoteke širom Srbije kroz nedelju dana stižu naša tri nova proizvoda. To su SLIM FAKTOR – prirodni kapuslirani preparat za kontrolu telesne težine, BEAUTY SLEEP …\nJadroMel predstavlja nove dodatke ishrani!\nSve o našim novim proizvodima koji u apoteke stižu u toku leta za teritorij Hrvatske pročitajte u tekstu na portalu 24 sata!https://www.24sata.hr/news/tvrtka-jadromel-ususret-ljetu-predstavlja-nove-dodatke-prehrani-702645


VOZAČI, OPREZ Oblačno i kišovito vreme usporava vožnju\nŠid i Batrovci zadržavaju se po dva sata.\nJP Putevi Srbije saopštilo je da će se od danas u periodu od 7 do 17 časova, izvoditi radovi na izgradnji optičke veze za putne trafostanice, na državnom putu I A reda broj 1, Obilaznica oko Beograda, na deonici od petlje Beograd" do petlje Batajnica", u oba smera.\nIzvođenje radova će se odvijati bez izmene režima saobraćaja, uz povremeno zauzimanje zaustavne saobraćajne trake u zoni radova.\nPlanirani rok završetka radova je 1. decembar ukoliko vremenski uslovi to dozvole, navode iz ''Puteva Srbije''.\nZona radova će biti obezbeđena adekvatnom saobraćajnom signalizacijom i opremom, dodaje se u saopštenju.


Tanjug 17. aprila 2019. 09:42\nTORINO – Trener fudbalera Juventusa Masimilijano Alegri izjavio je da, bez obzira na novi neuspeh u Ligi šampiona, ostaje i naredne sezone da pokuša da osvoji najvredniji pehar.\n„Sastao sam se sa predsenikom Anjelijem pre nekoliko dana i saopštio mu da ostajem u Juventusu. Zajedno ćemo da sednemo na kraju sezone i pričamo o budućnosti“, rekao je Alegri na konferenciji za medije.\n„Uvek govorim da je za osvajanje Lige šampiona potrebno da budeš u najboljoj formi i spremi u finišu sezone. Mi smo neko vreme u vanrednoj situaciji. Juventus ne može kao Ajaks da postigne ovoliko golova u gostima, morali smo da budemo pažljiviji“, zaključio je on.\nAlegri je na dobrom putu da petu godinu u nizu osvoji Skudeto u Italiji, ali mu i dalje nedostaje „ušati trofej“ koji mu je dva puta izmicao u finalu, protiv Barselone (3:1) 2015. i dve godine kasnije protiv Real Madrida (4:1).


Koalicija „Odbranimo Kikindu“ saopštila informaciju o zloupotrebi sredstava Grada Kikinde – TV Kikinda\nU susednoj opštini Nova Crnja, održani su izbori za Savete seoskih mesnih zajednica. Tim povodom koalicija „Odbranimo Kikindu“, ponovo podseća na odluku Skupštine Grada Kikinde o neraspisivanju izbora za predsednike devet seoskih mesnih zajednica. Ispred koalicije danas se novinarima obratio poverenik Liberalno demokratske partije Miroslav Panić iznoseći informacije o zloupotrebi sredstava Grada Kikinde u stranačke svrhe Srpske napredne stranke na izborima u Novoj Crnji.\n– Isti ljudi koji su našoj koaliciji i meni lično spočitavali, da ako želimo izbore treba da ih mi platimo, ili da je trošak dva puta ići na izbore, prethodnih nekoliko dana su učestvovali na izborima u susednoj opštini koristeći državne resurse, opštinske resurse, gde su radnici uprave službenim vozilima opštine danima obilazili naseljena mesta u opštini Nova Crnja, sistemom od vrata do vrata sa kandidatima, izjavio je Miroslav Panić.\nIz koalicije navode da će njihovi odbornici na narednom zasedanju Skupštine Grada Kikinde postaviti odbornička pitanja u vezi sa informacijama koje su dobili od svojih stranačkih kolega iz susedne opštine.\n30 novembra, 2016 TV Kikinda Admin\n← Počelo javno nadmetanje za izdavanje državne zemlje Otvoreno prvenstvo Vojvodine u ronjenju na dah →


ODGOVOR ZAPADU – Putin stvara Evroazijsku uniju\nODGOVOR ZAPADU – Putin stvara Evroazijsku uniju\nLideri Rusije, Belorusije i Kazahstana potpisaće danas u Astani sporazum o Evroazijskom ekonomskom savezu, koji će stupiti na snagu 1. januara 2015. godine.\nKako je ranije saopšteno iz pres službe Kremlja, osnivanje Saveza uvodi zemlje-učesnice na najviši nivo integracija. Tri zemlje se obavezuju da garantuju slobodno kretanje robe, usluga, kapitala i radne snage. Realizovaće se usklađena politika u ključnim sektorima privrede – energetici, industriji, poljoprivredni i saobraćaju.\nNa taj način završiće se formiranje najvećeg zajedničkog tržišta, od 170 miliona ljudi, na teritoriji Zajednice Nezavisnih država, koji će postati moćan centar ekonomskog razvoja, ističe se u saopštenju Kremlja, koje prenosi Itar tas.\nTokom pregovora očekuje se razmatranje praktičnih aspekata funkcionisanja Carinske unije i zajedničkog ekonomskog prostora.\nBiće razmotrena pitanja proširenja sastava učesnika evroazijskih ekonomskih integracija, među kojima i pristupanje Jermenije i priprema „karte puta“ za prilagođavanje zakonodavstva Kirgizije pravnom okviru Carinske unije i zajedničkog ekonomskog prostora, saopšteno je u Kremlju.


Ovan - mesečni horoskop za novembar 2020. godine\nBićete odlično raspoloženi, uvek spremni za veselje, ali i za romansu, naročito sredinom meseca\nZanimljivosti 06.10.2020. - 11:15h Autor: Stil.kurir.rs\nNovembar je za Ovnove savršen mesec da se sva važna pitanja koja su bila na čekanju iz bilo kojeg razloga, konačno razreše. To može biti kraj obrazovanja, novi posao ili ulazak u (novi) privatni biznis.\nŠta god da je u pitanju, budite sigurni da ćete sve uspeti da organizujete i rešite ovog meseca, a rezultati svega toga u vama će probuditi osećaj neverovatnog zadovoljstva.\nTokom meseca novembra bićete odlično raspoloženi, uvek spremni za veselje, ali i za romansu, naročito sredinom meseca.\nVreme je i da se konačno oslobodite nekih okova koje ste sami sebi nametnuli, a koji se odražavaju na mnoge aspekte vaše svakodnevice. Možda je vreme da potražite novi smisao svog života i da preispitate šta za vas znači ljubav, savetuje mesečni horoskop za novembar.\nZa vas je idealna osoba rođena takođe u znaku Ovna, a krajem meseca moguće je lepo putovanje baš sa jednom takvom osobom. Imaćete puno prilika za upoznavanje novih ljudi, kultura iu tradicija, što će sa drugim Ovnom biti sasvim jedinstveno iskustvo koje ćete dugo pamtiti.\nVažni datumi: 1, 3, 15, 18. i 30. novembar za vas će biti veoma važni dani.\nNajvažniji savet: Kraj meseca može doneti melanholiju i neraspoloženje. Neće vam se dopasti prekovremeni rad na koji ćete biti veoma suptilno primorani, ali savet je da to prihvatite i odradite dostojanstveno. Stisnite zube i ponos, ovog meseca će vam to doneti uspeh.\nOvan - mesečni horoskop za novembar 2020OvanMesečni horoskopNovembar2020


Marinković u SAD o dijalogu sa PR, bojkotu dele opozicije\nTanjug 3. decembra 2019. 21:45\nVAŠINGTON – Potpredsednik Skupštine Srbije Vladimir Marinković razgovarao je danas u Vašingtonu, u okviru zvanične posete SAD, s direktorom Službe Stejt departmenta za južnu i centralnu Evropu Dejvidom Kostelancikom o mogućnostima unapređenja i intenziviranja saradnje u brojnim oblastima između dve zemlje.\nMarinković i Kostelancik su, kako je Tanjugu rečeno, razgovarali o dijalogu Beograda i Prištine, najavljenom bojkotu izbora dela opozicije i o dodatnom jačanju odnosa dve zemlje.\nMarinković je istakao da je Srbija na čelu s predsednikom Aleksandrom Vučićem posebno posvećana normalizaciji odnosa s Prištinom, kao i pronalaženju kompromisa, a Kostelancik je poručio da su SAD spremne da aktivnije učestvuju u cilju postizanja kompromisnog i održivog rešenja.\nDirektor Službe Stejt Departmenta za južnu i centralnu Evropu je naglasio kako apsolutno ne podržava stav dela opozicije da bojkotuje predstojeće parlamentarne izbore i smatra da je takva izolacionistička pozicija u krajnjoj liniji neodgovorna prema građanima Srbije.\nMarinković je naveo da je ispunjeno gotovo 90 odsto zahteva opozicije, kao i da su uloženi veliki napori da se postigne svrsishodni dijalog.\nKostelancik je naglasio da SAD podržavaju Srbiju na njenom evropskom putu i da će u tom smislu Srbija imati maksimalnu podršku.\nSagovornici su konstatovali pozitivan i uzlazni trend političkih i ekonomskih odnosa dve države koji se ogledaju u sve češćim susretima državnih zvaničnika na visokom nivou, velikim prisustvom američkih komanija, američkim investicijama u Srbiji, novim radnim mestima i donacijama.\nObe strane su se složile da je potrebno i dalje raditi na dodatnom jačanju bilateralnih odnosa u svim sferama.


ЕУ: За чланство Србије кључни Косово и владавина права - Нови Стандард\nEU: Za članstvo Srbije ključni Kosovo i vladavina prava\n26.06.2018. 14:53 17.07.2020.\nOd Srbije traži i da se „uzdrži od udaljavanja od zajedničke politike EU o vizama“\nU dokumentu, u koji je imala uvid agencija Beta, kaže se da je za Beograd i Prištinu „normalizacija odnosa s Prištinom, uključujući pravno obavezujući sporazum, ključno bitna za njihov napredak na evropskom putu i suštinski važna za postojanu regionalnu stabilnost“.\nTakođe, pozdravlja se „posle dugog kašnjenja pokrenuti rad“ na izradi statuta Zajednice srpskih opština u skladu s Briselskim sporazumom i očekuje od obe strane da se „konstruktivno angažuju u sprovođenju postignutih dogovora“, uključujući „prevazilaženje prepreka u primeni sporazuma o energiji“.\nSavet ministara poziva Srbiju da učini važne korake u reformi vladavine zakone, posebno kad je reč o nezavisnosti i delotvornosti pravosuđa, uz „opipljive i stalne rezultate“ u istragama i presudama vezanim za suzbijanje korupcije, organizovanog kriminala i pranja novca, stoji u nacrtu zaključaka proširivanju o kojima raspravljaju ministri EU.\n„Pomanjkanje napretka na polju slobode izražavanja izaziva sve veću zabrinutost“, takođe se podvlači i kaže da srpske vlasti moraju „jamčiti bezbedne uslove neometanog upražnjavanja slobode izražavanja i nezavisnosti medija kao prioritnog zadatka, uključujući jačanje napora za istragu napada na novinare“.\n„Hitno je potreban pomak u radu nezavisnih tela i demokratskih ustanova, uključujući i parlamentarni nadzor, kao i ustavne reforme“, navod se u nacrtu i traži „napredak u valjanom radu nezavisnih tela, demokratskih ustanova, parlamentom nadzoru i ustavnoj reformi“.\nTakođe se navodi da Savet ministara ponovo poziva Srbiju da se postepeno uskladi sa zajedničkom spoljnom i bezbednosnom politikom EU, u skladu s pregovaračkim okvirom, „i prvenstveno preokrene sadašnje odstupanje od toga“. Tu se, pre svega misli, na politiku Srbije prema Rusiji, koja je pod sankcijama EU.\nOd Srbije traži i da se „uzdrži od udaljavanja od zajedničke politike EU o vizama“, uz opasku da je „razlog zabrinutosti“ nova praksa Srbije kad je reč o sklapanju sporazuma s državama u svetu.\nKad su u pitanju ekonomske reforme, ministri EU povoljno ocenjuju napredak i ohrabruju Srbiju da dodatno poboljša uslove poslovanja, „uhvati se u koštac s javnim dugom i dalje ode u sprovođenju strukturnih reformi, naročito u energetici i transportu, tržištu rada, poreskoj upravi, javnim nabavkaka, uključujući privatizaciju državnih preduzeća“.\nIzvor Beta/B92, 26. jun 2018.\nDnevne vestikosovovladavina pravaevrointegracijeEUpoglavljaSrbija


Vesti online / Srpski informativni portal / Užice u trci za milion franaka\nDa li će Užice uspeti na konkursu?\n- Reč je o programu koji se odnosi pre svega na lokalne samouprave i njihovo unapređenje sistema naplate poreza na imovinu. Naime postoje podaci da u Srbiji, a takav je slučaj i u našoj lokalnoj samoupravi, postoji veliki broj nekretnina van sistema poreza na imovinu - rekao je Petković.\n* Kraj agonije: Kako da zaduženi u "švajcarcima" pobede banke\nOn je ukazao da su upravo ciljevi tog programa bolja naplata, odnosno bolji obuhvat nepokretnosti i njihova evidencija u sistemu poreza na imovinu, zatim unapređenje lokalne poreske administracije i treći jednako važan cilj, veće učešće građana u procesu trošenja sredstava koji su dobijeni od poreza na imovinu.\nPrema njegovim rečima, prošle godine Užice je imalo značajne aktivnosti na unapređenju sistema poreza na imovinu koje su dale solidne rezultate.\n- Postoji prostor za dodatno unapređenje, jer 15 odsto nepokretnosti u našoj lokalnoj samoupravi nije u sistemu poreza na imovinu. Osnovni cilj jeste da koristiće ovaj program upotpunimo našu bazu podataka, a ljude koje budemo angažovali za to biće plaćeni iz projekta - navodi Petković dodajući da je osnovni cilj poreza na imovinu da bude pravedan.\nPrema njegovim rečima predviđena je i nagrada od milion švajcarskih franaka za one lokalne samouprave koje u ovom programu postignu najbolje rezultate, a Petković se nada da će grad Užice ući u program i moći da konkuriše za tu nagradu.\nProgram "Reforma poreza na imovinu" počiva na sporazumu o saradnji potpisanom od strane švajcarske vlade, odnosno ambasade, u koju je uključena SDC, i predstavnika Vlade Srbije, odnosno Ministarstva finansija i Ministarstva za državnu upravu i lokalnu samoupravu.


O Centru za socijalnu politiku - Centar za socijalnu politiku\nCentar za socijalnu politiku (CSP) je nezavisna istraživačka (think-tank) organizacija, posvećena unapređenju javnih politika, čiji je cilj podsticanje inkluzivnog rasta, stvaranje kohezivnog društva i efikasne i delotvorne države blagostanja.\nCSP utiče na procese kreiranja i stvaranja javnih politika kroz nezavisna i inovativna istraživanja koja su usmerena na rešavanje ključnih socijalnih pitanja u društvu. CSP organizuje i obuke radi unapređenja znanja i veština različitih aktera iz sfere socijalne zaštite, kao i javne rasprave, koje dodatno unapređuju proces definisanja politika.\nMisija CSP-a je da sprovodi visoko kvalitetna, nezavisna istraživanja iz oblasti socijalne politike, i da na osnovu rezultata istraživanja predlaže održive opcije za sve koji se bave kreiranjem i sprovođenjem politika na lokalnom i nacionalnom nivou, sa ciljem unapređivanja kvaliteta života najugroženijih (dece, mladih, starijih, osoba sa invaliditetom, Roma, žena , izbeglica i raseljenih lica, i dr). Naš cilj je da postanemo ključni resurs civilnog društva za unapređenje socijalne politike u Srbiji i regionu Zapadnog Balkana.\nOblasti delovanja CSP-a su smanjenje siromaštva i socijalno uključivanje, socijalna i dečija zaštita, penzijski sistem, dugotrajna nega i usluge socijalne zaštite, kao i multisektorske inicijative koje se proširuju i na zdravstvenu zaštitu, obrazovanje i zapošljavanje. CSP prati i primenu koncepta dobrog upravljanja koji je od značaja za efikasno sprovođenje politika i upravljanje javnim resursima.


Majko poručio Kurtiju: Ideja nacionalnog ujedinjenja zastarela | Info-ks.net\nMože ugroziti Kosovo Majko poručio Kurtiju: Ideja nacionalnog ujedinjenja zastarela\n20.02.2021 u 11:39\nAlbanski ministar za dijasporu Pandeli Majko ideju o nacionalnom ujedinjenju Kosova i Albanije smatra zastarelom i poručuje Aljbinu Kurtiju da mora da je odbaci, jer to može ugroziti međunarodni subjektivitet Kosova, prenosi Gazeta Express.\nMajko dodaje da Kurti ne treba da se bavi i komentariše ideju o nacionalnom ujedinjenju, već da mora da se fokusira na razvoj i napredak Kosova.\n„Mislim da Kurti ima samo jedan prioritet, da vodi Kosovo kao državnik i premijer. Nema potrebe da govori o idejama koje su postojale u prošlom vijeku. Ja sam lično govorio o nacionalnom ujedinjenju osamdesetih i devedesetih godina, ali mislim da bi sada rasprave o tome samo stvorile probleme međunarodnom statusu i stabilnosti Kosova. Govorim o aktima koji garantuju prisustvo NATO na Kosovu i Ahtisaarijevom planu“, rekao je bivši premijer Albanije.\nAlbanski ministar za dijasporu pozvao je Albina Kurtija da se usredsredi na jačanje Kosova i da ne podstiče otvaranje diskusija o ujedinjenju, jer će to negativno uticati na nova međunarodna priznanja.\n„Treba završiti sa takvim pričama. Samoopredeljenje i njegov lider treba da misle samo na jedan prioritet, a to je upravljanje Kosovom“, dodao je Majko.\nPandeli MajkoAlbin Kurtiujedinjenje Kosova i Albanije\n"Stvar hitna" za SAD Palmer: Dogovor će morati da bude prihvatljiv za obje strane\nKrug 99 Redžepi: Bh. politička elita treba pokazati više interesa za Bošnjake na Kosovu


Putin: Rusija prati događaje u Srbiji\nRuski predsednik najavio je da će do kraja godine posetiti Beograd, dok je srpski premijer poručio da je izuzetno zadovoljan rezultatima posete Moskvi\nNakon jučerašnjeg susreta sa premijerom Dmitrijem Medvedevom, premijer Srbije Aleksandar Vučić je danas razgovarao u Moskvi i sa predsednikom Rusije Vladimirom Putinom, koji je obećao da će do kraja godine posetiti Beograd.\nDrugog dana boravka u Moskvi premijer Srbije Aleksandar Vučić razgovaro je sa predsednikom Ruske Federacije Vladimirom Putinom, koji je poručio da njegova zemlja pažljivo prati događaje u Srbiji i trudi se da aktivno učestvuje, pre svega u ekonomsko-trgovinskoj sferi:\n"Mi ne samo pažljivo pratimo ono što se događa u vašoj zemlji, nego se trudimo da što aktivniji u razvoju naših trgovinsko-ekonomskih odnosa. Mi imamo jako dobre projekte, ali imamo još više mogućnosti."\nAleksandar Vučić je rekao da je Putin je prihvatio njegov poziv i najavio da će predsednik Ruske Federacije do kraja godine posetiti Beograd. Posle razgovora sa predsednikom Rusije Vučić je ocenio da je izuzetno zadovoljan rezultatima posete Moskvi i istakao da su otklonjene sve prepreke za potpisivanje ugovora o gasovodu Južni tok:\n"Želim da kažem da smo sve, rekao bih, što je bilo na putu za potpisivanje ugovora o Južnom toku završili, sve dileme otklonili. I da smo napravili nešto dobro za Srbiju i za građane naše zemlje."\nVučić je, posle susreta sa ruskim predsednikom Vladimirom Putinom izjavio da svi smatraju da je mir u Ukrajini interes za sve strane i naglasio da po tom pitanju Rusija nije ničime ni opominjala a kamoli ucenjivala Srbiju.\nPo rečima srpskog premijera domaćini su se pokazali kao pravi prijatelji, a razgovori su vođeni, kako je rekao, o svemu – od Južnog toka, NIS i Đerdapa, do nekih novih potencijalnih investicija.\nDžozef: Neodrživ stav Srbije\nStav i Evropska unija i dobri odnosi sa Rusijom, koji je srpski premijer Aleksandar Vučić izneo u Moskvi, je nakon krize u Ukrajini sve manje održiv, ako ne i u potpunosti nemoguć, kaže za Glas Amerike Edvard Džozef, viši saradnik na Školi za napredne međunarodne studije univerziteta Džons Hopkins.\n„Kada je reč o ovakvim krizama, morate da se odlučite. Ili je zemlja za zapadne vrednosti i razumije da, bez obzira na to kakav je legitimni interes Rusije, ona ne može da diktira uslove i stratešku orijentaciju svojih suseda, bez obzira da li je reč o Ukrajini, Gruziji, Moldaviji ili drugim zemljama. Zastupanje neutralnosti, kada je ostatak Evropske unije i aspiranata, kao i NATO, ujedinjen protiv ruske agresije u Ukrajini, je neodrživo. Međutim, izostanak nagrade Crnoj Gori zbog njene lojalnosti i hrabrosti u pogledu Ukrajine je naravno zapažen u Beogradu. Oni to vide i onda zašto se Vučić ne bi osećao manje zabrinutim u pogledu odlaska u Moskvu i davanja izjava u javnosti nakon susreta sa Medvedevim i Putinom? Zašto ne bi, nakon što je video da Alijansa nije nagradila crnogorsku lojalnost.“


RTS :: Uručena odlikovanja povodom Dana državnosti\nDruštvo Uručena odlikovanja povodom Dana državnosti\nsubota, 15. feb 2020, 13:06 -> 19:35\nNa Dan državnosti, predsednik Srbije Aleksandar Vučić uručio je odlikovanja zaslužnim pojedincima, institucijama i udruženjima u oblasti kulture, medicine, privrede, sporta, nauke, diplomatije...\nPredsednik Aleksandar Vučić je, obraćajući se prisutnima, rekao da će Srbija postojati i opstajati zajedno sa svojim narodom i da se nikada neće stideti srpskog roda. Istakao je da Srbija raste i osvaja nove vrednosti.\nOrden Republike Srbije na lenti dobio je predsednik Češke Miloš Zeman. Književnik Peter Handke je dobio Orden Karađorđeve zvezde prvog stepena.\nAkademik Dušan Kovačević i Srpska pravoslavna bogoslovija Svetog Arsenija u Sremskim Karlovcima dobili su Sretenjski orden prvog stepena.\nIsto odlikovanje pripalo je Medicinskom fakultetu Univerziteta u Beogradu, Sportskom društvu "Radnički", Pravoslavno-hrišćanskom sestrinstvu "Sveta Lidija".\nDavid Vujić, poslednji preživeli član "srpske sedmorke", grupe koja je radila na programu "Apolo", dobio je orden Karađorđeve zvezde prvog stepena.\nVojnoj akademiji je pripao Orden belog orla sa mačevima prvog stepena, kao i Petom bataljonu Vojne policije.\nSretenjski orden drugog stepena dobili su Treća beogradska gimnazija, Gimnazija Leskovac i Narodna biblioteka Stevan Sremac iz Niša.\nOrden belog orla sa mačevima drugog stepena je dobio Tehničko-remontni zavod NH "Đurđe Dimitrijević – Đura".\nSretenjski orden trećeg stepena pripao je Politikinom zabavniku, Naučnom institutu za veterinarstvo Novi Sad, Istorijskom arhivu Beograda, novinama Jedinstvo sa KiM, KUD "Gradimir" iz Beograda, reditelju Đorđu Kadijeviću, književniku Milovanu Vitezoviću, arheologu Marku Popoviću, Narodnom muzeju u Leskovcu i Sigurnoj kući za žene žrtve nasilja u porodici.\nOrden Karađorđeve zvezde trećeg stepena dobili su profesor Jovan Hadži-Đokić i profesor Lazar Davidović, a Orden srpske zastave trećeg stepena Kipros Ilijadi i Viktor Ruhotas. Vojna gimnazija je dobila Orden belog orla sa mačevima trećeg stepena.\nZlatne medalje za hrabrost pripale su pukovniku avijacije Zoranu Luniću, En Pešić i Slavoljubu Stojanoviću.\nDodeljene su i zlatne medalje za zasluge, a dobitnici su: admiral Anri Lakaj, Mira Banjac, Nikola Pilić, Kosta Antić, Radoslav Graić, Ivana Đuretić, Stane Ribić, Zoran Đerić, Humanitarna organizacija "Stara Raška", Nebojša Kuzmanović, Novica Sovrlić, Janko Brajković, profesor Tomislav Marenović, profesor Uroš Dojčinović, Vitalij Viktorović Solonjecki, Željko Dimitrijević, posthumno Šaban Šaulić, Zorica Crnogorac, Ljiljana Premtić, Milan Grujić, novinarka RTS-a Slađana Zarić, ambasador Ljiljana Nikšić, Dragan Aleksić, Miloš Marjanović i Janko Đorđević.\nDodeli odlikovanja prisustvovali su ministri u Vladi Srbije, predsednik Pokrajinske vlade Igor Mirović, predsednica Republike Srpske Željka Cvijanović, srpski član Predsedništva BiH Milorad Dodik, predstavnici Vojske Srbije, diplomatskog kora.\nŠta kažu dobitnici\nU ime svih odlikovanih na ceremoniji se obratio Milovan Vitezović\n"Zahvalni smo kulturi sredine, savremenicima koji nas razumeju, najbližima koji nas podržavaju i trpe i svima koji su nas predlagali i po predlozima odlučivali, predsedniku RS koji nas odlikuju a najviše Srbiji", rekao je Vitezović.\nDobitnk Karađorđeve zvezde, lekar koji brine o srcu i krvnim sudovima nacije, Lazar Davidović rekao je da njegov posao nije posao pojedinca.\n"To je posao tima a ja imam privilegiju da decenijama sarađujem s izuzetno kvalitetnim, stučnim ljudima bez kojih ovo ne bih mogao postići. Najzad smatram da će ovo za mene biti dodatni motiv i obaveza, spasavanje svakog ljudskog života je, dozvolićete mi, nešto što se može poreiditi s ovakvim prizanjem i veće od toga a hirurzi se sa tim sreću skoro svaki dan", naveo je Davidović.\nNastavnik iz Velike Plane koji je sam razoružao napadača u školi i dobitnih zlatne medalje za hrabrost je rekao da je posvećuje tragično stradalom dečaku koji je prošle nedelje izgubio život u Velikoj Plani.\n(subota, 15. feb 2020, 21:11) - ,," [neregistrovani]\nУ Славу Српства и Србије!\n(subota, 15. feb 2020, 20:25) - Младен [neregistrovani]\nИ Арно Гујон\nЗаслужује признање врха државе.\n(subota, 15. feb 2020, 15:51) - anonymous [neregistrovani]\nDa li je Arno Gujon dobio orden? Jeste od patrijarha. Mislim da taj čovek zaslužuje i državni orden od predsednika Republike!


NPS: Loši kadrovi propast za grad\nPočetak/Politika/NPS: Loši kadrovi propast za grad\nMaja Vodeničarski14. januara 2016.\n„Loša kadrovska politika u Nišu dovela je naš grad u težak položaj. Problematičan izbor direktora Narodnog pozorišta, tragičan događaj u Domu učenika srednjih škola uznemirio je srpsku javnost. Zatim tragikomičan izbor direktora Dečijeg odmarališta „Divljana“ je uveseljavao građane Srbije prethodnih nedelja, a čitali smo u medijima i o falsifikivanoj diplomi direktorke Inkubator centra u Nišu koju je gradonačelnik najavljivao kao veliko kadrovsko otkrovenje“, rekao je Branislav Jovanović, lider Narodnog pokreta Srbije u Nišu na zajedničkoj konferenciji za novinare sa strankom Zajedno za Srbiju.\nOn kaže da je odsustvo svake odgovornosti niških čelnika dovelo do kraha i velikih gubitaka u javno komunalnim preduzećima u ovom gradu. Jovanović je dodao i da 17 niških funkciinera još nije vratilo 15 000 000 dinara u gradski budžet na ime više isplaćenih zarada u prethodnom periodu.\n„Kad gradonačelnik ne može da organizuje visinu plata ovim funkcionerima, kako onda tek da ih organizuje da vode firme? To stvara jasnu sliku u ovom momentu ko su ljudi koji trenutno vode Grad Niš“, zaključuje prvi čovek niškog NPS-a.\nJovanović je na kraju dodao da će izveštaji državne revizorske komisije o načinu trošenja budžetskih sredstava u 2014. godini na 360 strana dodatno uzburkati nišku javnost i potvrditi ova njeove navode.\nMilan Đurđević, potpredsednik gradskog odbora stranke Zajedno za Srbiju kaže da je poražavajuće za naš grad da u medijima u Nišu i Srbiji izlaze naslovi tipa mali broj Nišlija umire koliko ima pogrebnika odnosno koliko ima zaposlenih u sektoru pogrebnih usluga javno komunalnog preduzeća „Gorica” sa jedne strane, a sa druge strane, kako tvrdi, je veliki broj Nišlija koji čekaju na ukop svojih najmilijih po pet ili šest dana.\nOn dodaje i da je nakon reorganizacije koju je sprovela lokalna vlast u Nišu i dalje višak 70 radnika u JKP „Gorica“.\n„Da je malo više sluha, sposobnosti i naravno da nije razmirica i svađa unutar niškog SNS-a lako bi se dogovorile gradske opštine sa Gradom i JKP „Gorica“ kako da reše problem održavanja seoskih grobalja. Delatnost održavanja bi uz dogovor verovatno poverili JKP “Gorica” i rešili problem viška radnika tako što bi ti ljudi bili zaposleni. Naravno i preduzeće bi imalo za sve troškove njihovih plata“, zaključuje Đurđević.\nBane Jovanović NPS\nNiški pop pevač Bane Jovanović drugi na muzičkom festivalu u Hrvatskoj\nNišliji prestižno priznanje “Prvi Oskar Srbije 2019.”


Počeli radovi: Nova škola u Kladarama bit će izgrađena do jeseni - Podravski\nU Kladarama, naselju na području općine Pitomača, počela je izgradnja nove školske zgrade. Investicija je vrijedna 2,3 milijuna kuna, a potrebna sredstva osigurali su Županija i Općina Pitomača.\nŠkolska zgrada u Kladarama stara je više od 100 godina pa kako bi i tamošnji učenici nižih razreda imali idealne uvjete za nastavu, Županija i Općina krenule su u realizaciju izgradnje nove škole.\n– Trenutno Područnu školu u Kladarama pohađaju 22 učenika, a kapacitet nove zgrade bit će za 28 školaraca, što je po projekcijama upisa u narednim godinama dovoljno. Radovi se odvijaju prema planu i želja nam je da izgradnja završi do početka nove školske godine, iako izvođači imaju rok od 15 mjeseci – kaže Željko Grgačić, načelnik Općine Pitomača.


Otvoren prilaz ŽS Beograd – Info M\nPočetna / Vesti / Otvoren prilaz ŽS Beograd\nOtvoren prilaz ŽS Beograd\nN. Stanković 20. јуна 2017.\tVesti Ostavite komentar 1,274 pregleda\nGradonačelnik Beograda Siniša Mali prisustvovao je otvranju saobraćajnice sa infrastrukturom i mostovskom konstrukcijom za pristup Železničkoj stanici „Beograd – Centar”, poznatijoj kao Prokop.\nDogađaju su prisustvovali predsednik Skupštine Beograda Nikola Nikodijević, načelnica Gradske uprave Sandra Pantelić, pomoćnik gradonačelnika Borko Milosavljević, član Gradskog veća Dragomir Petronijević, predsednica opštine Savski venac Irena Vujović, v. d. sekretara za saobraćaj Dušan Rafailović, direktor Direkcije za građevinsko zemljište i izgradnju Beograda Branislav Popović, kao i direktor JKP „Beograd-put” Ivan Tejić.\nMali je istakao da je danas realizovana jedna velika investicija čija je vrednost 429 miliona dinara, a radovi su obavljeni u roku. Na ovaj način, naveo je Mali, potpuno stavljamo u funkciju stanicu koja je otvorena početkom prošle godine.\n– Stanica Prokop je neophodna kako bismo izmestili glavnu železničku stanicu iz Savskog amfiteatra i u isto vreme otvorili prostor za drugu fazu razvoja projekta „Beograd na vodi”. Prezadovoljan sam urađenim poslom, pogotovo estetskim rešenjem, a sada nam predstoji da izaberemo jednog od zainteresovanih investitora kako bismo doveli do kraja izgradnju stanične zgrade i uz komercijalne sadržaje stavili tačku na ovaj važan projekat – rekao je gradonačelnik.\nOn je dodao da do kraja godine očekuje početak izgradnje nove autobuske stanice u Bloku 42.\n– Predviđeno je da radovi traju 18 meseci, a realizacija omogućava izmeštanje glavne autobuske stanice. Na taj način ne samo da će gužve u centru grada biti manje, već ćemo dobiti dva reprezentativna infrastrukturna objekta – novu železničku i autobusku stanicu – istakao je Mali.\nPrema njegovim rečima, u svim gradskim opštinama se radi, to su kilometri kanalizacije i vodovoda, postavlja se novi asfalt, radi se na Slaviji, u Bulevaru oslobođenja, u Mije Kovačevića, a započeta je i rekonstrukcija Brankovog mosta.\n– Apelujem na građane da imaju malo strpljenja, jer je ideja da tokom letnjih meseci, kada su manje saobraćajne gužve, uredimo što veći broj ulica. U planu za sledeću godinu je rekonstrukcija ulica Kneza Miloša, Kraljice Marije i Cara Dušana. U ponedeljak nas očekuje otvaranje pristupnih saobraćajnica ka Mostu na Adi, gde je izgrađeno dva kilometra puta, koji su poslednja faza izgradnje mosta i u potpunosti ga stavljaju u funkciju – zaključio je Mali.\nPrethodno Istorijski Prokop u funkciji\nSledeće Za dve godine 1300 pomoći


Skot pozdravio imenovanje sudija, nada se napretku za ZSO\nAmerički ambasador u Srbiji Kajl Skot pozdravio je imenovanje srpskih sudija i tužilaca Osnovnog suda i Tužilaštva u Severnoj Mitrovici.\nSkot je izrazio nadu da će doći do napretka po pitanju Zajednice srpskih opština.\n"Još jedan dobar korak u primeni Briselskog sporazuma. Nadam se napretku po pitanju ZSO. Sve obaveze treba ispuniti", napisao je Skot na Tviter nalogu američke ambasade u Beogradu.\nU Prištini je juče imenovano 42 srpskih sudija i 14 tužilaca Osnovnog suda i Tužilaštva u Severnoj Mitrovici.\nPo imenovanju, srpske sudije i tužioci su potpisali izjavu, u koju je Tanjug imao uvid, a u kojoj stoji da su "spremni i voljni" da se integrišu "u pokrajinsko pravosuđe u skladu sa zakonom i dogovorenim zaključima koji se tiču procesa integracija".\n09.07.2020 „Kosovski Srbi uvek trpe posledice nestabilnosti u Srbiji“ (538)


Učenici iz Donje Dubrave najbolji na takmičenju na BiH nivou - "Djeca u saobraćaju/Sigurno u prometu 2018"\nMODRIČA - Ekipa Osnovne škole "Novak Pivašević" iz Stare Dubrave kod Čelinca osvojila je prvo mjesto na Četvrtom saobraćajno-obrazovnom takmičenju učenika osnovnih škola na nivou BiH pod nazivom "Djeca u saobraćaju/Sigurno u prometu 2018" održanom u subotu (9. jun 2018. godine) u Modriči.\nDrugo mjesto na ovom takmičenju, u organizaciji Auto-moto saveza Republike Srpske (AMS RS), pripalo je ekipi Osnovne škole "Vladimir Nazor" iz Odžaka, a treće ekipi Osnovne škole "Sveti Sava" iz Crnjelova kod Bijeljine.\nU konkurenciji djevojčica, prvo mjesto osvojila je Jovana Kostadinović, učenica OŠ "Sveti Sava" iz Broda. Drugo mjesto osvojila je Sara Moravac, učenica OŠ "Novak Pivašević" iz Stare Dubrave, a treće Lana Zmaić, učenica OŠ "Vladimir Nazor" iz Odžaka.\nNajbolji u konkurenciji dječaka na ovom takmičenju bio je Slaven Vuković, učenik OŠ "Novak Pivačević" iz Stare Dubrave. Drugo mjesto pripalo je Radovanu Stojanoviću, učeniku OS "Sveti Sava" iz Crnjelova, a treće Sergeju Dociću, učeniku OŠ "Novak Pivašević" iz Stare Dubrave.\nTakmičarski dio sproveo se u dvije discipline - poznavanje pravila bezbjednog ponašanja u saobraćaju (teoretski dio) i vožnja na poligonu spretnosti (praktični dio).\nTakmičenje "Sigurno u prometu/Djeca u saobraćaju 2018" je najmasovnija saobraćajno-obrazovna aktivnost usmjerena prema učenicima osnovnih škola kojom je obuhvaćeno u toku 2018. godine 150 škola iz Republike Srpske i 60 škola iz Federacije BiH. Takmičenje se odvija u više nivo takmičenja (školska, kvalifikaciona i republička u Republici Srpskoj, a u Federaciji BiH školska, opštinska, međužupanijska i županijska takmičenja, kao i završno tkmičenje na nivou BiH).\nFederalno takmičenje sprovodi se u organizaciji Auto moto saveza u BiH (AMSuBiH) - Mostar.\nCilj ove saobraćajno-obrazovne aktivnosti je povećanje bezbjednosti djece u saobraćaju u Republici Srpskoj i BiH. Učenici osnovnih škola za takmičenje se pripremaju u saobraćajnim sekcijama osnovnih škola čime stiču nova znanja iz saobraćajnih propisa i usavršavaju vještine vožnje biciklom, kako bi se pripremili za bezbjedno i samostalno učešće u saobraćaju kao pješaci i vozači bicikla.\n(Izvor: AMS RS)


Jesen u Italiji: nova reklamna kampanja Max Mara - GRAZIA Srbija\nLice nove jesenje kolekcije je model Kris Grikaite, poznata kao miljenica Miucije Prade. Predivna Kris je pozirala ispred objektiva Stivena Mejzela u elegantnim odevnim kombinacijama koje su predstavljene u nijansama brenda Max Mara – kamel i sivoj.\nTakođe u novoj sezoni se pojavljuju moderni uzorci, kao što je karirani i leopard desen koji možemo videti na bundama, suknjama i torbama. Međutim, ovi uzorci ne izgledaju upadljivo, već samo naglašavaju snažan karakter devojke Max Mara.\nGlavna pažnja u reklamnoj kampanji Max Mara posvećena je vrhunskoj odeći - vizit karti brenda. Pored braon kaputa koji je ove sezone oplemenjen resama, možete videti jakne, bunde i usku odeću koja naglašava siluetu modela.


VDC Fides d.o.o. je kompanija koja uspešno posluje već 20 godina. Osnovani 2001. godine sa tadašnjom vizijom, izuzetnim timom i prepoznatljivim kvalitetom usluge ostvarili smo saradnju sa mnogim klijentima za koje smo iz godine u godinu proširivali portfolio naših usluga. Konkretno danas VDC Fides pruža kompletnu uslugu transporta i logistike. Pružamo usluge carinskog zastupanja, organizacije međunarodnog transporta, skladištenja robe i distribucije do magacina naših klijenata. Ukoliko se prepoznate u dole navedenim zahtevima i želite da postanete deo tima koji donosi novu snagu, a samim tim i bolji kvalitet usluge našim klijentima očekujemo Vašu biografiju.\nOtvorena pozicija je za novo radno mesto magacioner - viljuškarista.\nOdgovorno vođenje magacinske knjige u carinskom magacinu\nPovremeni odvoz robe B, C kategorija\nVozačka dozvola B kategorije (aktivni vozači, poželjna C kategorija)\nIskustvo u upravljanju viljuškara/posedovanje sertifikata\nUverenje da kandidat nije zabeležen u registru osuđivanih lica\nSvi zainteresovani kandidati svoje prijave mogu poslati elektronskim putem.


Kako da sačuvam hotel ili drugo mesto koje hoću da zapamtim? – TripAdvisor Centar za pomoć\nDok pregledate TripAdvisor, možete da sačuvate zanimljive smeštajne objekte, restorane, atrakcije, postove na forumu i druge stavke koje želite ponovo da pregledate.\nMožete da sačuvate smeštajne objekte, restorane i atrakcije klikom na ikonu srca „Omiljeno“ na stranici profila. Postovi na forumu mogu da se sačuvaju ako postavite pokazivač miša iznad bilo kog posta u okviru prepiske na forumu i kliknete na „Sačuvaj ovaj post“. Trenutno nije moguće čuvanje objekata iz kategorije privatnog smeštaja.\nKada sačuvate neku stavku, pogledajte stranicu sa vašim sačuvanim putovanjima da biste organizovali prikaz stavki!\nAko imate problema pri čuvanju stavke, proverite da li ste prijavljeni na nalog na TripAdvisoru.


Podignuta optužnica za korupciju i namještanje fudbalskih utakmica u BiH – The Balkantimes Press\n24/12/2020 24/12/2020 Balkantimes.Press\t465 Views fudbalskih utakmica, namještanje, Podignuta optužnica, U BiH, za korupciju\nPodignuta je optužnica za koruptivna kaznena djela u predmetu kodnog naziva “Var” za organizirani kriminal, primanje mita, dara ili drugih oblika koristi radi namještanja nogometnih utakmica, saopćeno je iz Tužiteljstva Bosne i Hercegovine.\nTužiteljstvo će u postupku tražiti oduzimanje nezakonite imovinske koristi od optuženih, te zabranu obnašanja poziva, djelatnosti i bilo kakvih dužnosti u nogometnim i takmičarskim savezima u BiH u trajanju od 5 godina. Tužitelj Posebnog odjela za organizirani kriminal, gospodarski kriminal i korupciju, podigao je optužnicu protiv:\n2. Ilije Živkovića, rođenog 1981. godine u Brčkom, optužen u svojstvu odgovorne osobe u Nogometnom savezu Federacije BiH i fudbalskog suca A liste Prve lige Federacije Bosne i Hercegovine, u Prvoj ligi Federacije BiH, za takmičarsku sezonu 2019./2020.\n3. Kenana Bajraktarevića, rođenog 1984. godine u Brčkom, optužen u svojstvu odgovorne osobe u Nogometnom /savezu Federacije BiH i fudbalskog suca A liste Prve lige Federacije Bosne i Hercegovine, u Prvoj ligi Federacije BiH, za takmičarsku sezonu 2019./2020.\n← Fanovi napali, Anu Ivanović, zbog katoličkog drvceta: “Izdala si Amfilohija i Irineja”\nSenzacija iz Švedske: Na pomolu veliki transfer Anela Ahmedhodžića →


Јасеновац и Крагујевац подијелили Србе - Јадовно 1941. - КУЛТУРА СЈЕЋАЊА\n– S obzirom na to da Srbija prema standardima Evropske unije treba da uvede još nekoliko državnih praznika, naša ideja je bila da se ustanovi datum oko kojeg neće biti sporenja između četnika i partizana. To je 21. oktobar, dan kada su nemački fašisti streljali decu u Kragujevcu – izjavio je za „Vesti“ Veljko Lalić, glavni i odgovorni urednik „Presa“.\nU Srpskom nacionalnom društvu Prebilovci iz Beograda, međutim, kažu da je „u srpskom narodu svako saglasan da 21. oktobar bude dan sećanja na žrtve nemačkog nacizma u Srbiji, ali da je pogrešna ideja da to bude dan sećanja na sve srpske žrtve u Drugom svetskom ratu, jer bi se tako zataškale najveće srpske žrtve iz tog perioda, a to su one iz NDH“.\nOvaj potez bi, prema ocjeni Milenka Jahure, predsjednika pomenutog društva, izazvao „nova podvajanja u srpskom narodu zbog njegovih žrtava i mučenika, što bi bilo tragično i neoprostivo.“\nVladimir Lukić, predsednik Izvršnog odbora Udruženja Jasenovac – Donja Gradina, smatra da su inicijatori ove ideje trebali prvo da razmisle o najvećim žrtvama, mjestu stradanja i zločincima koji su to počinili. On je rekao da „nisu Nemci činili najveće zločine u bivšoj Jugoslaviji, već da je to uradila NDH za vreme Drugog svetskog rata“.\nA ŠTA JE SA ŽRTVAMA USTAŠKOG ZLOČINA?„Šumarice“ dan sećanja na srpske žrtve


Stambena zajednica Davorina Jenka 3a – idealne komšije – Fondacija Jelena Santic\nU saradnji sa Ministarstvom prostora i udruženjem Satibara, za samo godinu dana, udruženim snagama, napravljena je zelena površina (sa mobilijrom, česmom, biljkama, igralištem) gde svi danas rado druže a deca bezbrižno igraju. Svi stanari zgrade učestvovali su u ovom projektu, učili kroz YouTube tutorijale kako se pravi mobilijar i pravili redovne radne akcije kako bi udruženi što pre realizovali ono što su zamislili.\nOva preduzimljiva ekipa trenutno radi na oformljavanju saveza stambenih zajednica kako bi imali novi model organizovanja koji će im omogućiti da se združeno bore za svoje interese – da pristupe zajedno opštini, donatorima i slično. Plan je da savez uključuje oko 10 zgrada u početku, dok je dugoročan cilj da ne deluju samo u svom dvorištu, već i na lokalu.\n„Shodno potrebama za razvoj kvaliteta stanovanja i životne sredine, a u cilju sveobuhvatnog sprovođenja direktnih akcija, javnog zagovaranja, organizovanja obrazovnih i kulturnih programa, pokretanje pravnih i drugih procesa u zaštitu javnog interesa kao i organizovanje kampanja, smatramo da je jedini način da se sve ove akcije sprovedu u delo ako se ujedinimo.\nDosadašnjim iskustvom došli smo do zaključka da stambene zajednice ne mogu samostalno da deluju ka ovim ciljevima i da današnji tempo razvoja i nakaradne gradnje stambenih celina u mnogome otežava sam kvalitet života ljudi koji žive u tim naseljima. Mi nismo protiv izgradnje ali jesmo protiv toga da se sve oko nas pretvori u beton i asfalt bez i jednog kvadratnog metra zelene površine. Jedini način da delujemo na teritoriji mesne zajednice i na lokalu jeste da se što više stambenih zajednica međusobno udruže,“ objašnjava upravnik zajednice, Dejan Grujić.


Zirojević: Ostajem u SNSD-u | Palelive.com\nPočetna Regija Istočno Sarajevo Zirojević: Ostajem u SNSD-u\nISTOČNO SARAJEVO – Bivši predsjednik Opštinskog odbora SNSD-a Istočno Sarajevo Mladen Zirojević demantovao je danas tvrdnje pojedinih medija da politički angažman nastavlja u Narodnoj demokratskoj partiji.\n“Bez obzira što sam u prethodnom periodu imao par kontakata sa kolegama i poznanicima iz drugih političkih partija u okviru kojih su mi nuđeni odgovarajući politički angažmani, moram da saopštim da je ta vijest potpuno netačna i neistinita”, naveo je Zirojević.\nOn je istakao da je član SNSD-a 15 godina, od 1998. godine, te da je “časno i pošteno predstavljao SNSD i politiku koju ova stranka vodi”.\n“Bio sam, sad sam i biću član SNSD-a i ubuduće, jer imam apsolutno povjerenje u politiku koju vodi SNSD, na čelu sa predsjednikom Miloradom Dodikom”, istakao je Zirojević.\nPrethodni članakPotpisan Sporazum o izgradnju Kuće srpsko-norveškog prijateljstva\nNaredni članakProšle godine nešto više krivičnih djela


Slobodan i odgovarajući pristup obrazovanju je osnovno ljudsko pravo i obaveza koja mora biti omogućena na svim nivoima obrazovanja. To je poručila prorektorica Univerziteta Crne Gore prof. dr Nataša Kostić na održanoj završnoj radionici u okviru Erasmus + projekta Prelaz studenata sa invaliditetom od visokog obrazovanja do zapošljavanja u Srbiji, Bosni i Hercegovini i Crnoj Gori (Trans2Work).\n“Univerzitet Crne Gore kontinuirano radi na poboljšanju pristupačnosti uslova studiranja za osobe s invaliditetom. Učestvujemo u nizu projekata za izgradnju kapaciteta u okviru Erasmus+ programa, bilo u svojstvu partnera na projektu ili projektnog koordinatora, u okviru aktivnosti usmjerenih ka internacionalizaciji Univerziteta”, kazala je prorektorica Kostić.\nOna je predstavila trogodišnji projekat u kojem su, između ostalog, studenti s invaliditetom učestvovali u programu mobilnosti kroz praksu u nekoj od partnerskih zemalja.\nProf. Kostić je posebno istakla saradnju sa Udruženjem mladih sa hendikepom Crne Gore sa kojim je UCG potpisao Memorandum o saradnji 2015. Saradnja teži stvaranju jednakih uslova za prelazak studenata s invaliditetom na otvoreno tržište rada. Tome će doprinijeti i web portal - dizajniran u okviru projekta tako da pomogne osobama s invaliditetom pri traženju odgovarajućeg posla.\n„S jedne strane se prijavljuju svršeni studenti s invaliditetom, a s druge strane poslodavci koji će ponuditi pozicije koje su otvorene i dostupne za osobu ili studenta sa invaliditetom“, objasnila je prorektorica Kostić.\nProrektorica je podsjetila da je u okviru projekta nabavljena oprema za osobe s oštećenjem vida i sluha i ustupljena svim korisnicima Centralne univerzitetske biblioteke - CUB. Biblioteka je izradila i strateški dokument koji se odnosi na politiku pristupa bibliotekama lica sa invaliditetom, kao jedan od partnera u Erasmus+ projektu Servisi podrške bibliotečkoj mreži: modernizacija biblioteka u zemljama Zapadnog Balkana kroz razvoj osoblja i reformu bibliotečkih usluga – LNSS.\nOn je kazao da se kroz ovaj i slične projekte teži pripremi studenata s invaliditetom za lakše uključivanje u tržište rada, a samim tim se teži i poboljšanju poštovanja i uživanja njihovih ljudskih prava.\nProgramska menadžerka UMHCG Anđela Radovanović je rekla da su postignuti značajni rezultati, ali da je i dalje potrebno raditi na poboljšanju uslova za ravnopravno učešće studenata s invaliditetom u nastavi.\n„Danas na Univerzitetu Crne Gore studira 61 student s invaliditetom od ukuno 94 koliko ih je na visokoškolskim institucijama“, navela je podatak Radovanović i zahvalila se posebno regionalnim partnerima koji su omogućili praksu studentima.\nNa radionici je iskazana nada da će ovaj projekat biti podsticaj za nove aktivnosti u cilju unapređenja uslova studiranja i zapošljavanja studenata s invaliditetom.\nIzvor: Sajt UCG